text:
John Kennedy Toole
Artìculu in LSC
John Kennedy Toole (New Orleans 17 de nadale 1937 - 26 de martzu 1969) est istadu un'iscridore americanu de sa Louisiana, chi at retzidu su prèmiu Pulitzer pro su romanzu publicadu a pustis de sa morte A Confederacy of Dunces, (traduidu in italianu cun nùmene de Una Banda di Idioti). Àtera opera chia aiat iscritu est The Neon Bible (Sa Bìbbia a su Neon). Mancari esserent medas is membros de su mundu letràriu chi aiat apretziadu is traballos suos, is romanzos de Toole fiant totus refudados fintzas a cando issu s'agataiat. A cunsighidu de istrobos psichiàtricos in parte dèpidos a custu fatu, si fiat suitzidadu a s'edade de 31 annos.
Toole fiat nàschidu in una famillia de sa classe mèdia de New Orleans. Giai dae pipiu sa mama dd'aiat acostadu a su mundu de sa cultura e aiat sighidu a s'ocupare e s'intrusire in is affàrios de su fìgiu pro totu sa vida. Suta cunsìgiu de issa, Toole diat diventare atore fintzas dae edade de 10 annos, interpretende personàgios còmicos. A s'edade de 16 annos aiat iscritu su primu romanzu, The Neon Bible, chi prus a tradu diat àere fulliadu pro ite adolescentziale.
Toole aiat retzidu una bursa de istùdiu pro s'universidade de Tulane. A fatu de sa làurea aiat istudiadu inglesu in sa Columbia University, in New York, in paris tempus chi fiat traballende in s'Hunter College. Aiat fintzas insingiadu in colleges bàrios de sa Louisiana. Tzerriadu pro su serbìtziu militare, aiat dèpidu lassare is istùdios, ma in s'esèrtzidu aiat sighidu a insingiare inglesu a is militares de limba ispagnola de San Juan, in Puerto Rico. Est durante custu perìodu chi aiat incommintzadu a iscriere A confederacy of Dunces, acabadu pois una borta torradu a domo.
Sutapostu a s'atentzione de sa casa editora Simon & Schuster, su romanzu fiat dadu a s'incuru de s'editore Robert Gottlieb, chie aiat cunsideradu su traballu de Toole de calidade, ma essentzialmente de pagu cunsistèntzia. Nimmancu a pustis de medas mudàntzias Gottlieb fiat abarradu cuntentu, e una borta chi su romanzu fiat refudadu fintzas de unu àteru editore, Hodding Carter Jr., dd'aiat rimadu. Depressu e cun ideas persecutòrias, Toole fiat partidu in viàgiu. Firmadu in Biloxi, Mississippi, si fiat bochidu in intro sa machina sua cun peri is fumos de iscarrigu, usende unu tubu pro abbare. Una pariga de annos a pustis sa mama aiat portadu su manuscritu a s'iscritore Walker Percy chi si fiat mòvidu pro ddu fàghere imprentare. In su 1981 Toole diat retzire su pèmiu Pulitzer pro sa narrativa.
- Limba Sarda Comuna
- Artìculos cun còdighe VIAF
- Artìculos cun còdighe ISNI
- Artìculos cun còdighe BIBSYS
- Artìculos cun còdighe BNE
- Artìculos cun còdighe BNF
- Artìculos cun còdighe CANTIC
- Artìculos cun còdighe Europeana
- Artìculos cun còdighe GND
- Artìculos cun còdighe LCCN
- Artìculos cun còdighe NKC
- Artìculos cun còdighe NLG
- Artìculos cun còdighe NLI
- Artìculos cun còdighe NLK
- Artìculos cun còdighe NLP
- Artìculos cun còdighe NTA
- Artìculos cun còdighe SELIBR
- Artìculos cun còdighe SNAC-ID
- Artìculos cun còdighe SUDOC
- Artìculos cun còdighe Trove
- Artìculos biogràficos cun còdighes de controllu de autoridade
- Iscritores


c: text/html

text:
Tzitade de su Vaticanu
Coordinadas: 41°54′14.4″N 12°27′10.8″E / 41.904°N 12.453°E
Sa tzitade de su Vaticanu est unu istadu naschidu in su 1929 po su mediu de Sos Pattos Lateranesos tra s'Italia e-i su Paba. No faghet parte de Sa Comunidade Europea, est guvernadu dae sa Creja catolica; est s'istadu pius minore chi esistit in su mundu (pro tirada e populatzione).
Como su Vaticanu est sa sea de su Paba, su sucessore de s'apostolu Pedru, su Piscamu de Roma e po cussu su Capu de sa Creja catolica.
In sa tzitade de su Vaticanu b'est sa basilica de Santu Pedru, unu capolavoro de architettura, cun sa cupola pius manna in muradura, opera de Michelanghelu Buonarroti. Sa piatta de santu Pedru est famosa po su colonnadu de Bernini, e ca dae unu balcone de s'istudiu sou, su Paba faeddada e saludada a sos fideles chi bi acudini dae totu su mundu. Bi sunu sos Museos Vaticanos, istraordinaria regolta de capolavoros de pintura scultura aratzos e de ateru, dae s'antighidade a oe. In sos palatos de sa tzidade de su Vaticanu s'agatana Salas monumentales cun operas de sos massimos pintores; no si podede irmentigare sa Cappella Sistina, costruida suta su Paba Sisto IV a sa fine de su 1400 e inue sunu pinturas de Botticelli, Luca Signorelli, Ghirlandaio, Perugino, e ateros, e s'opera manna de Michelanghelu chi b'ada tribagliadu po deghe annos. Da ammentare Su Giudisciu Universale.

robotstxt: allowed

filter: keep


text:
(c.10r.) 1 Nos Stephanus, Dei et apostolice sedis gracia Episcopus   at Angelu Sassu vicario nostru qui depiat examinare bene et diligenter a canonico Marchuçu de Lachon subra su atu in su quali l’ant achatadu sos homines de Iave et subra su apostu qui li ant fatu chusos frades Porcelas pro cussu fatu in su quali l’ant achatadu.
2 Sendo su venerabili homini Angelu Sassu vichario nostru cun su venerabili homini Archipredi Johani Solinas et su scrianu nostru in sa villa de Buruta, ço est in sa ecclesia de sa  Madalena, su vicario nostro setidu pro tribunali in sa sedia nostra, l’ant examinadu et issu ditu canonico Marchuçu at confesadu de ore suo que sa femina li andait a domo sua, ço est asu monesteri, a lumen di bodire potrosimulu, et tentandelu su dimonio apit a fagher duas vias cun issa in pechadu; 3 et chustu at confesadu in presencia desu vichario et desu Archipredi et desu scrianu comente paret.


text:
Art. 15, c. 1,2 del D.Lgs. 33/2013
L'amministrazione pubblica aggiorna le informazioni relative ai titolari di incarichi di collaborazione o consulenza, specificando gli estremi dell'atto di conferimento dell'incarico, il curriculum vitae, i dati relativi allo svolgimento di incarichi o titolarità di cariche in enti di diritto privato regolati o finanziati dalla pubblica amministrazione o svolgimento di attività professionali, i compensi, comunque denominati, relativi al rapporto di consulenza o di collaborazione, con specifica evidenza delle componenti variabili o legate alla valutazione del risultato.
Consulenti e collaboratori anno 2018 -Azienda Tutela della Salute- (collegamento ipertestuale ex art. 9 bis Decreto Legislativo 14 marzo 2013, n. 33)-elenco anno 2018 (Azienda Tutela della Salute)
Archivio contratti di collaborazione (dal 2013)CONTRATTI ATIPICI IN ESSERE DAL 01.01.2013 AL 27.03.2018
_______________________________________
Incarichi Specialistica Ambulatoriale per Branca (Art. 9 c. 6 ACN 2015)
Scarica gli incarichi di Specialistica Ambulatoriale per Branca - ASSL Cagliari al 15.01.2018
_______________________________________
S.S.D. Medicina Legale - compensi ai componenti, non dipendenti, le commissioni mediche invalidi civili
Gennaio 2016Febbraio 2016Marzo 2016Aprile 2016Maggio 2016Giugno 2016
Luglio 2016Agosto 2016Settembre 2016Ottobre 2016
Novembre 2016Dicembre 2016anno 2017anno 2019 aggiornato al 1/04/2020anno 2020 aggiornato al 13/10/2020
[/link]_______________________________________
A seguito dell’avviso per il conferimento di incarichi professionali esterni di consulenza Giuridica e di patrocinio Giudiziale e Stragiudiziale, esaminate le istanze pervenute, viene predisposto e periodicamente aggiornato l’”Elenco aperto” di Avvocati disponibili a ricevere incarichi legali per conto della ASL Cagliari.
ELENCO APERTO AVVOCATI PER INCARICHI ESTERNIElenco incarichi legali esterni anno 2017
_______________________________________
Curriculum e contratti dei collaboratori autonomi (contratti di collaborazione coordinata e continuativa e libero professionali)
Abbinante AnnalisaAbbinante AnnalisaAbbinante AnnalisaAlba AndreaAlberti Maria LauraAru RobertoAru RobertoATTENE GIUSEPPEBalia AriannaBALLOI ROBERTABoi Mauroproroga Boi MauroBragazzi SimonaBuschettu AlbertoBusinco FabrizioBusinco FabrizioCadeddu SalvatoreCapasso GiuseppeCapasso EnzaCapossele LauraCarta PaoloCasula ClaudioCasula ClaudioChiappori ClaudioCOGHE GIANCARLOColaiuta Orrù Alessandra MariaCosseddu GiuseppeCOTZA SIMONACucca MatteoCuccu GiovannaCUCCU MARCELLACugusi CarlaCUGUSI LUCIACuleddu DamianaD'ARCANGELO SABRINADel Mastro LucianoDERIU GIANFRANCADessì FrancescoDessì FrancescoERMINI SONIAFadda DanielaFENU GIUSEPPEFerino GiulioFERRELI LUCA FRANCESCOFigus SaraFloris Marcella Floris MarcellaFolleri AlessandroFolleri AlessandroGaviano FabrizioGambella RaffaellaGessa NicolaLAI ANNALISALai FrancescaLai FrancescaLALLAI MARTINALAMPIS ROSANNALECCA GIAN MARCOLEPORI MARIA BARBARALIGAS STEFANIALigas StefaniaLoi Valentina Loi ValentinaLOI VALENTINALOI VALENTINALombardo ciraLussu GiulianaMACIS MARIA DOLORETTAMaddi RobertaMaddi RobertaMaddi RobertaManca GabbrielaManca MatteoManca MatteoManconi GabriellaMariotti ElisabettaMarracini AlbertoMarras Luigi Marras Valeria Mascia MarcellaMascia Marcella prorogaMassa RobertaMASSIDDA MYOSOTISMELIS GIOVANNIMeloni Francesca Meloni FrancescaMereu Noemi MariaMoi LoredanaMoi TizianaMontis FrancescaMorittu PietroMULAS ANDREAMulas ValentinaMulas ValentinaMundanu Robertomuntoni elisabettaMuntoni ElisabettaMuntoni ElisabettaMura MassimoMura MassimoMura MassimoMurana Enrico Murana EnricoMurgia RiccardoMurru MauraMusu Anna RitaNateri GiovanniNurchi SilviaOggionni GiovannaOrrù FedericaOrru' RaffaeleORRU' RAFFAELEPaderi CristianaPalla PatriziaPavone FortunataPerra EnricaPerra Graziella Perria MarianoPIBIRI ILARIAPIBIRI ILARIAPicconi Massimiliano Pietrangeli MichelePilia Maria Paola Pilia Maria PaolaPILIA SABRINAPili PaolaPili Paola PILI PAOLAPILLAI SARAPilleri AntonioPilo FedericaPILO FEDERICAPiludu Maria BonariaPinna FrancescaPinna GiocchinoPinna SamanthaPinna SamanthaPinna SamanthaPiras FedericaPisano RobertaPISU DANIELEPITZALIS VALERIAPorcu GabrielePorcu GabrielePortas MassimoPORTAS MASSIMOPrintzis AlessiaPUDDU CHIARAPuddu ChiaraPuglia EsterPuglia EsterPusceddu AlessandroRaghitta SalvatoreSaba Luisella Sanna CinziaSanna CinziaSANNA CINZIASanna StefaniaSanna Maria StefaniaSanna Maria StefaniaSchirru SalvatoreScintu FrancaSecci GiovanniSedda SilviaSedda SilviaSenis DanielaSerra Maria Serra MariaSERRA MARIASerra MassimilianoSerra ValeriaSesselego LuigiSesselego LuigiSilvas SalvatoreSoddu GiuliaSollai ElisabettaSollai ElisabettaSollai FrancescaSozzo SimoneSozzo SimoneSpada LauraStagnati ValentinaStochino Maria ErminiaSulas Salvatorica Sulas Salvatorica M. M.Tandurella Igor Cristian MariaTARANTINO MARIATarghetta ClaraTARGHETTA CLARATrinchero Elisabetta Tsikalova Boyana Tsikalova Boyana PetrovaUsai CarlaUsai CarlaUsai PietroUsai PietroUsai ValeriaUsula LorenaVacca ChiaraVargiu Maria MelindaVelluzzi MarinaVelluzzi MarinaVELLUZZI MARINAVELLUZZI MARINAVELLUZZI MARINAVenosa AntoniaViolanti EricaVirdis Francescaproroga Virdis FrancescaZappu AntoniettaZappu AntoniettaZonza MassimilianoZonza Massimiliano


text:
Femu annus circhendi sa manera de nai ca sa lingua sarda si serbit a innantis de totu po fai guadangiai dinai a is sardus e immoi mi parit ca nci seu arrenesciu a dd’agatai.
Forsis apu sceti torrau a scoberri s’America, ma mi parit ca su discursu miu bessat prus craru. Eja, cun Google Earth dd’apu fatu! (scarrigai-si-ddu: http://earth.google.com/).
Provai bos-atrus puru a fai custu giogu:
clicai a pitzus de s’Olanda. Candu s’Olanda si bit totu, de Groninga (in su Nord) a Maastricht (in su Sud), e fait a distinghi is logus diversus, clicai a pitzus de unu puntu in mesu de Leida (“Leiden” in olandesu, ma bessit su nomini in italianu puru) e Utrecht.
Su centru economicu e curturali de s’Olanda est prus o mancu sa zona serrada tra Amsterdam, Rotterdam e Utrecht e su puntu chi eis clicau bos-atrus est prus o mancu su centru de s’Olanda chi contat. Sa parti prus manna de is Olandesus bivint in cussa zona e sa parti prus manna de su dinai ddu guadangiant innias.
Immoi clicai po si ndi stesiai de terra e firmai-si candu s’Olanda si bit totu: torra de Groninga a Maastricht.
E immoi clicai po si nci acostai a terra e castiai calis funt is provincias chi sparessint a primas: sa de Groningen e su Limburgu (cabu-de-logu: Maastricht).
Sa provincia de Groningen e su Limburgu funt is provincias prus pobiras de s’Olanda. Spantu?
Non funt a su livellu nostru—in Europa non est facili—ma ge si difendint: disocupaus medas e genti meda chi si ndi andat a bivi in sa parti arrica de s’Olanda.
Sa cosa chi fait spantai de prus est su Limburgu. Maastricht est giustu-giustu a metadi de strada tra Eindhoven (sa sea de sa Philips: km 66), Brusselas (km 89), Colonia (km 88), sa
lacana de sa Francia (km 99) e su Lussemburgu (km 85): prus pagu de centu chilometrus de donniunu de custus logus.
Maastricht est su biddiu de s’Europa nord-ocidentali e sa Ruhr (su centru industriali storicu de sa Germania) est a una pariga de chilometrus de su Limburgu, ma su Limburgu po s’Olanda est periferia e est pobiru: Amsterdam est a 170 chilometrus e s’Olanda in totu est longa 300 chilometrus giustus.
Prus a innantis apu a acrarai ca su chi contant non funt is baloris assolutus, ma is baloris percepius: bista de Amsterdam, Maastricht est sa periferia estrema.
E—intendei, intendei!—in Amsterdam a su Limburgu ddu tzerriant “Limbabwe”, comenti in Iglesias a Giba dda tzerriant “Gibuti” …
Insomma, is mecanismus universalis chi bessint a pillu in sa relata tra centru e periferia ddus agataus innoi puru.
De candu ant serrau is mineras de carboni, a sa fini de is annus sessanta, s’economia de su Limburgu s’est prus o mancu firmada: is Gresientis ge m’ant a cumprendi beni.
Chi non eis cumprendiu ancora aundi seu parendi, torraus a fai su propriu giogu cun sa Sardinnia, ma, a innantis de clicai a pitzus de sa terra nostra, clicai a pitzus de Milanu e torrai a fai sa propriu cosa.
Clicai po si ndi stesiai e firmai-si candu si bint giustu-giustu Roma in su Sud e Francu-forti in su Nord. Roma est a 455 chilometrus e Francu-forti a 493; Parigi est a 653 chilometrus e Budapest a 753; Barcellona est a 690 chilometrus e Praga a 622 chilometrus. Roma est apenas in foras de sa carta.
Sa Sardinnia non si biri e ni-mancu s’Italia prus in basciu de Roma.
Milanu est su centru economicu de s’Italia.
Sa Sardigna est pobira e aici e totu s’Italia prus in basciu de Roma.
Ma non passeas ancora a sa Sardinnia. Immoi torrai a fai su giogu clichendi a pitzus de Roma.
Stesiai-si-ndi fintzas a candu si bit totu sa Sicilia.
Su chi ndi bessit est sa carta de s’Italia chi seus abituaus a biri.
Sa Sardinnia est ingudenis in foras, in unu furrungoni in mesu de mari, atesu de su centru de s’Italia e sa Sardinnia est una terra ancora pobira.
Ma immoi—e fiat ora!—clicai a pitzus de sa Sardinnia. Candu est centrada, torrai-si-ndi a stesiai de terra fintzas a candu si bit Parigi.
Immoi sa Sardinnia est in mesu a su Mediterraneu ocidentali cun Terra-noa a 217 chilometrus de Civitavecchia, Casteddu a 248 chilometrus de Tunis e a 569 chilometrus de Algeri e Portu-turres a 529 chilometrus de Barcellona, a 364 chilometrus de Marsiglia e a 384 de Genova.
Sardinnia e Corsica impari funt su ponti naturali tra s’oru a tramuntana de su Mediterraneu e cussu in su Sud. E puru tra s’oru ocidentali e s’Italia.
Comenti mai custu centru naturali non s’est furriau a centru economicu che Roma e Milanu? Comenti mai Sardinnia e Limburgu non arrenescint a essi su centru de su mundu issoru e parint logus cundennaus a abarrai periferia de unu stadu-natzioni?
S’arrespusta intrea a custa pregunta iat a prenni una pariga de libbrerias, ma un’arrespustedda modesta s’agatat giai in su fatu chi, si non mi sballiu, seu su primu chi at fatu custa pregunta: poita est ca non seus su centru de su mundu nostru?
Custa pregunta “post-moderna” si podit fai immoi—e dda potzu fai deu, poita ca deu mi ndi seu acatau de diora, bivendi in Olanda de 20 annus, ca Roma (o Milanu) non est su centru de su mundu—gratzias a Google Earth.
Custa pregunta non iat fatu a dda fai in is tempus scurigosus de s’edadi “moderna” e de is mesus de comunicatzioni dipendentis de un’unica lingua “natzionali”, cuntrollaus de is centrus de poderi politicu e/o economicu e cuntrollaus—prus che a totu—de su dilliriu modernista/statalista de is “concas nobbilis”.
Google Earth est un’esempru e puru sa metafora intrea de comenti est cambiau su mundu cun sa tecnologia informatica.
Immoi si podeus fai sa carta geografica chi boleus nos. Su tempus de s’Atlante Geografico De Agostini—a marolla centralista—est acabbau. Immoi donniunu si fait s’Atlante chi bolit, furriendi a centru de su mundu su chi bolit: sa terra est torra tunda!
Duncas immoi podeus biri ca su chi at furriau sa Sardinnia a periferia non est sa Geografia, ma sa Storia.
Ligeis-si (o torrai-si a ligi) “Pistole, germi e acciaio” de Jared Diamond (1997): est unu studiu post-marxista de sa relata tra geografia, economia e storia.
Sa Geografia s’at postu in mesu a unu de is logus prus arricus de curtura—e de dinai!—de su mundu: su biddiu de su mundu!
Beh, insomma, unu de is biddius de su mundu …
Est sa Storia chi s’at furriau a stampu de culu de mundu.
Su storicu francesu Michel Mollat du Jourdin at scritu in su 1993: “Superfici e distanze [nel Mediterraneo] non sono però significanti, perché chi vola a grande altezza al di sopra della Sardegna meridionale, può vedere contemporaneamente il Golfo di Cagliari, distinguere vagamente la Sicilia e in lontananza la catena montuosa della Calabria […] che traccia una linea tra l’Europa e l’Africa.” Non at nau nudda de sa Tunisia, ca est prus acanta meda.
Depiat essi setziu a s’atra parti de s’aereu: Google Earth est mellus de s’aereu…
Duncas non ddoi at nudda de naturali in sa perifericidadi nostra. Est totu cosa chi ant fatu is ominis e su chi ant fatu is ominis atrus ominis nde ddu podint torrai a sciusciai.
Bellu a bellu s’apu a ammostrai ca su chi depit cambiai est sceti sa manera nostra de castiai su mundu. Torrendi a sa metafora de Google Earth: totu dipendit de su logu aundi unu clicat e de cantu ti ndi stesiat de terra.
E su mari? Scadesciu mi ndi seu? Non est su mari chi si pratzit, chi si isulat de su restu de su mundu?
Pensu chi sceti unu sardu potzat fai una pregunta de aici. Is atrus bint su mari—e su Mediterraneu prus che a totu—prus a prestu che una cosa chi aunit.
Funt is sardus chi, a unu certu puntu in su mesu-evu, ant furriau is palas a su mari, ma po is atrus populus is cosas ant sighiu comenti fiant sempri stetias: “Fino alla fine del medioevo e forse anche oltre, il dialogo tra l’Europa e il Mediterraneo è proseguito più o meno nelle stesse circostanze che nell’antichità. Il mare interno esercitava la sua funzione regolatrice come un polmone in un organismo umano; l’aria dall’Oriente portava l’alito dello spirito e le attività sul mare sorreggevano la funzione di nutrimento delle correnti commerciali.” (Michel Mollat du Jourdin, 1993)
Sa funtzioni de su Mediterraneu est cambiada meda cun sa scoberta de s’America, ma custu est un’atru contu.
Sa cosa de importu mannu po nos est su fatu ca, a unu certu puntu de sa storia issoru, is sardus si funt arretiraus de su mari. Arrexonendi torra aintru de sa metafora de Google Earth, is sardus si nci funt acostaus tropu a terra. Po issus, totu su mundu a giru de sa Sardinnia est sparessiu. Su mari puru est sparessiu. Is sardus ant clicau a pitzus de bidda issoru e ant perdiu su cuntatu cun su mundu a foras de sa bidda: non nci funt prus arrenescius a si ndi stesiai de terra e a sa fini si ndi funt fintzas scadescius ca esistiat unu mundu prus mannu de bidda issoru.
No est sa Sardinnia sceti chi s’est furriada de aderus a isula, ma donnia bidda sarda s’est furriada a Isula (Le Lannou 1979, Pira 1978). E est incumentzau intzandus su tempus tristu de is “pocos, locos y mal unidos”.
Duncas, non est stetiu su mari a isolai is sardus, ma is sardus e totu propriu candu de su mari si ndi funt stesiaus.
De custu isolamentu is sardus ndi funt bessius—is chi ndi funt bessius—in sa metadi de custu seculu passau, candu unus cantus fatoris ddus ant custrintus a si furriai a “Italianus” e a castiai, mancai abarrendi setzius in cucuru a su monti de bidda, “oltre il Tirreno”.
A aguantai oberta sa genna tra sa Sardinnia e su mundu—su mundu allenu de is poderis colonialis diversus chi si funt sighius in is seculus—nci fiant abarraus sceti is portus de Casteddu e de S’Alighera, e a pustis is de Carloforte, Portu-turres e Terranoa.
Cussus portus funt sempri serbius a is atrus, non a is sardus. E immoi puru, a chini serbint, prus-che-a-totu, is navis chi partint de is portus nostrus. A is sardus? E intzandus poita est ca sa sea de sa Tirrenia non est in Sardinnia?
In pratica, navis e aereus portant a unu logu sceti e ndi benint de unu logu sceti: s’Italia, cussu centru chi si cundennat a essi sempri periferia, comenti chi totus is atrus logus a giru de nos non esistessint.
Candu ndi bessint de bidda issoru, is sardus funt custrintus a andai a cussu logu sceti. Aundi totu bolis andai, tocat a passai de s’Italia. A-su-mancu, aici fiat fintzas a pagu tempus fait, ma
aici est ancora po sa prus parti de is sardus. Cantu si costat custu? Meda, comenti eus a biri subbitu: dinai meda!
Acataus si ndi seis ca costat de prus a bolai de Casteddu a Roma, chi no de S’Alighera a Barcellona? E totu s’atru?
Anticipendi is congruus, nau immoi giai ca est ora de ndi bessiri de biddas nostras e de imperai is (aereo)portus nostrus po andai aundi si cumbenit de prus, po ndi pigai de is atrus logus su chi si serbit—paghendi s’arrobba a pretzius de mercau—e po ndi torrai a domu nostra carrigus de robba allena sceberada de nos e totu. E po bendi s’arrobba nostra aundi cumbenit de prus.
Apu nau ca Google Earth est una metafora: sa metafora de sa curtura.
Sa curtura est cussa cosa ca ti permitit de donai unu sensu a sa realidadi. Non funt is ogus s’organu chi ti fait a biri. Is ogus bint sceti mancias de colori.
Est sa curtura chi donat unu sinnificau a cussus coloris e, po definizioni, sa curtura non est neutrali.
Medas—Medas!—annus s’ant fatu crei ca nos femus inniorantis e ca sa “Cultura”—sa curtura modernista/statalista—fiat neutrali: “Cultura” tout court. Sonaus! Faulancius!
Est sa curtura sa chi ti fait castiai a una certa parti a su postu de s’atra e, intzandus, su chi bis non dipendit de is ogus, ma de sa parti aundi castias.
Chi ses in Casteddu e castias faci a s’Italia, sa Tunisia, s’Algeria, sa Francia e sa Spannia non ddas bis. Mancai siant prus acanta, non ddas bis.
Chi unu pensat a sa Sardinnia che periferia de s’Italia, non si nd’acatat ca sa Sardinnia est in mesu a su Mediterraneu ocidentali.
E sa propriu cosa dda fait unu chi si pensat ca bidda sua est sa Sardinnia: bidda sua est su biddiu de su mundu e, in su propriu momentu periferia de Milanu. E non si nd’acatat ca sa terra nostra est in mesu a unu mari prenu de arrichesa e de civilidadi.
A chini ddi cumbenit de prus ca is sardus castint sceti faci a s’Italia e/o chi si pensint ca bidda issoru est totu su mundu?
A cantu si dd’iant a pagai sa canciofa—sa mellus canciofa de su mundu!—in Barcellona o in Parigi? E cantu costat sa cosa importada de Milanu, a dda importai dereta de Barcellona o de Marsillia? Ni-mancu ddu scieus. Però scieus ca su trasportu iat a depi costai prus pagu, poita ca Barcellona e Marsillia funt prus acanta.
Poita est ca non importaus in Spannia/Catalunnia e Francia e/o esportaus a Spannia/Catalunnia e Francia a su mancu unu bellu pagu? Mancai seus totus in Europa…
Est sa lingua. Est sa curtura. Est sa mentalidadi. Est sa manera de castiai a su mundu…
Dipendit de is linguas chi non fueddaus: s’inglesu, su francesu, su spanniolu, su catalanu e su sardu…
Su sardu? Eja, s’unica lingua chi si podit fai cumprendi ca non seus periferia de s’Italia, ma centru de su Mediterraneu.
Pensu chi s’Olanda siat s’unicu logu in su mundu aundi in sa primu pagina de unu giornali fatzat a agatai unu titulu—piticu, ma in primu pagina—che custu: “Perdiu custu tanti de miliardus, curpa de su francesu”. Immoi funt una bella pariga de annus chi dd’apu biu e non m’arregordu su tanti de is miliardus. S’articulu fiat unu murrungiu contras a su fatu ca in Olanda sempri prus pagu genti fueddát su francesu e custu cumportát su sminguamentu de su scambiu cummerciali cun sa Francia. A su costau de su murrungiu ddoi fiat un’analis de cantu podiat cresci su traficu de s’arrobba tra Francia e Olanda, chi is Olandesus—e, donai atentzioni, non is Francesus!— iant connotu sa lingua de su partner cummerciali issoru. Est unu cliché ca is Olandesus funt cummerciantis e affaristas. Ma est una beridadi puru.
Un’atru cliché est ca is Olandesus funt realistas. Custu—a-su-mancu—est su chi is Olandesus si creint de essi. Is Olandesus funt traficonis e traficantis: in su bonu e in su malu. Funt seculus trafichendi cun totus is paisus prus mannus e fortis de s’Europa. E nci funt arrenescius a aguantai s’identidadi issoru e a essi unu de is paisus prus arricus de su mundu, mancai siant strecaus tra Francia, Inghilterra e Germania: o forsis propriu po cussu! Cuss’articulu chi apu citau est un’esempru bellu siat de affarismu siat de realismu: un’Olandesu ni-mancu nci pensat ca iant a podi essi is Francesus a imparai sa lingua issoru, mancai is Francesus puru nc’iant a guadangiai. Is Olandesus scint beni ca funt unu paisu piticu e ca fueddant una lingua pagu importanti—realistas ge ddu funt!—ma scint puru ca chi tui cumprendis a un’atru mellus de cantu s’atru cumprendat a tui—sa lingua!—est prus facili meda a portai una tratativa cummerciali in unu terrinu prus a favori de tui e totu. Duncas funt issus chi depint imparai su Francesu. In Olanda, genti meda fueddat atras linguas: giai-giai totus fueddant s’inglesu. No ddu sciu immoi, ma unus dexi annus fait is Olandesus bendiant in Europa prus tomatas de totus is atrus produtoris. Sa tomata olandesa non balíat nudda—cosa fata a marolla, in serra e chentza de soli!—ma issus arrenescíant a dda bendi. Linguas e dinai… Immoi non s’eis prus a spantai sciendi ca, mancai Maastricht e Liegis (su cabu-de-logu de sa Wallonia) siant unus 25 chilometrus atesu s’una de s’atra, non ddoi at traficu cummerciali de importu e ni-mancu de personis tra custas duas citadis. Is de Maastricht non fueddant francesu e is Wallonis mai iant a imparai sa lingua “inferiori” de is Fiammingus. “Totu dinai perdiu” iant a nai in Amsterdam. Chi si poniant a imparai su francesu, is de su Limburgu iant essi prus arricus, ma issus non pensant de essi su biddiu de mundu—Amsterdam eja!—e castiant a su centru de s’Olanda a su postu de si castiai a giru.
Su traficu tra Olanda e Wallonia, chi esistit, passat de sa Fiandra, aundi fueddant Olandesu e Francesu: totu dinai perdiu po is de su Limburgu. Linguas, mentalidadi, dinai … Cun sa mentalidadi giusta, su fatu de fueddai una lingua pagu importanti si furriat a unu vantagiu: unu cumprendit subbitu ca ddi tocat a imparai atras linguas.
Apu nau a ddas imparai, non a ddas studiai: is Olandesus is atras linguas ddas imparant de aderus. In Italia s’inglesu ddu studiant totus, ma nisciunus dd’imparat! E intzandus, a su postu de nci fuliai 30 milionis de francus nous po comperai su cursu de inglesu de sa BBC e donai s’incarrigu a is televisionis privadas sardas a ddu trasmiti, sa RAS iat fatu mellus a spendi unu milioni sceti po fai unu studiu po cumprendi comenti mai in Olanda (e in Scandinavia) s’inglesu dd’imparant de aderus, e in Italia no.
E is atrus 29 milionis ddus iat spendius po su sardu.
Ma, e ddoi torru, po fai una cosa de aici tocat puru a sciri ca s’Italia non est su mundu e ca non est s’Inglesu ca est malu a imparai, ma is Italianus chi funt malus a cumprendi.
Su sardu si serbit po cumprendi cali est su postu nostru in su mundu: lingua/curtura/terra pitica cundennada a si castiai a giru.
Sa lingua est su coru de una curtura e sa curtura est cussa cosa chi ti narat aundi depis castiai in su mundu.
Non seus su stampu de su culu de s’Italia: balla ca no!
Seus su centru de su Mediterraneu ocidentali! Seus una regioni autonoma a statutu speciali!
Teneus unu spatziu nostru—e nostru ebbia—e est su doveriu nostru a ddu prenni.
Tocat a dda fai bivi de aderus custa autonomia nostra.
E s’unica autonomia chi contat est s’autonomia curturali e economica.
Su sardu serbit a educai una classi dirigenti sarda chi si scipiat castiai a giru, a su postu de castiai sceti a una parti.
A pustis de Cartagine, Roma e Spannia, cun s’Europa sa Sardinnia est torrada a essi parti de un’Imperiu subranatzionali—zona de traficus e cummerciu internatzionalis—ma chini si nd’est acatau?
Ge si ndi funt acataus in Venetu e in Friuli, aundi si funt postus a trabballai po s’industria tedesca e ant furriau una zona de disterru in su logu prus arricu de s’Italia. Po s’Italia funt periferia—e po cussu fiant pobirus—ma ant cumprendiu ca fiant a metadi de strada tra Milanu e sa Baviera e duncas centru de cussa zona.
S’ecetzioni nostra a sa regula, Tiscali, fait a biri ca in su mundu nou de s’informatica sa sea de una multinatzionali podit essi in s’oru de Santa Igía.
E su meri de Tiscali est unu politicu-meri-de-siendas chi est fendi sa politica prus autonomistica de is urtimus 50 annus e est circhendi a su stadu italianu contus de su dinai ca si ndi furant. Ca si nci ant sempri furau. Meda nci boliat a ddu cumprendi is atrus?
Ma custu est su mundu nou de Google Earth…
Ita nau deu? Comenti at fatu nai Gratzia Deledda a unu personagiu suu: “Su mundu lu connosco e donzi cosa chi sutzedit, sutzedere depiat”.
E intzandus sardu siat! Sardu siat, lampu!
Ma su sardu chi si serbit non est cussu de bidda nostra. Su sardu de bidda nostra est sa lingua de sa Sardinnia chi iat furriau is palas a su mari.
Immoi si serbit unu sardu po ndi bessiri de bidda e girai su mundu mannu chi esistit a giru nostru: eja! Su mundu nou de Google Earth.
Cun sa LSC eus fatu unu passu mannu in cussa diretzioni. Immoi tocat a dd’ammilliorai e a dda ponni in pratica a sa manera giusta.
E tocat puru a ddi donai cambas po camminai e tempus.
Apu scritu in atru logu ca su chi serbit po ndi strantaxai sa curtura sarda est meda: su propriu tanti chi serbit po pesai unu fillu.
Serbint 20 annus de pianificatzioni linguistica e de imbistimentus.
Incumentzendi immoi, tra binti annus eus a tenni una classi dirigenti pronta a ghiai sa Sardinnia foras de su sutasvilipu.
Sinuncas eus a abarrai Italianus de seria C, vitimas cunsentzientis de su monolinguismu istericu de s’ereu de Mussolini, monolinguis in “italiano regionale di Sardegna”: sa lingua de su famini.
Ah, femu acanta de mi ndi scadesci: ma sempri—comenti mai at essi?—cun unu ministru tataresu in donnia guvernu italianu de cali-si-siat colori!
Sa limba de su famine? S’italianu!
Femu annus circhendi sa manera de nai ca sa lingua sarda si serbit a innantis de totu po fai guadangiai dinai a is sardus e immoi mi parit ca nci seu arrenesciu a dd’agatai.
One Comment to “Sa limba de su famine? S’italianu!”
-
Condivido largamente anche se un qualche determinismo geografico non lo escluderei, dal punto di vista storico almeno.
Mi domando tuttavia perchè in un regime autoritario come quello franchista e in una Spagna democratica ma in via di sviluppo, le isole Baleari siano una delle regioni più ricche; e perfino le Canarie, lontanissime, hanno una crescita tumultuosa in termini economici e di popolazione residente!
Perchè in Italia, in Sardegna che è regione autonoma, non ha funzionato e non funziona? Cosa manca? Ci manca?


text:
Convenience store
Articulu in logudoresu
Unu convenience store (faeddu inglesu chi bolet prus o mancu nàrrer "buttega a discassu") est una butteghitta chi bendet medas ozettos de impreu de dontzi die, subratottu cosa de mandigare e buffare, ma poden esser puru tzigarros, fozu de paperi, liberos, giogos, CD e / o DVD audio e video, cosmeticos e gai sighinde.
Sos convenience stores sun a diversu dae sas atteras buttegas, ca custas sun abberu minores, non si poden agattare in logu de campagna e non serbin pro si impreare in logu de cussas prus mannas: prusaprestu, faghen appuntu de buttega a ue si podet andare pro comporare una cosa a discassu, ispetzie pro more de s'ora (sun abertos meda prus a longu de sas buttegas prus mannas, ma in calchi istadu lu sun adderettura bintibàttor oras in subra de bintibàttor), o a si isboligare un'attera casta di servìtziu si sa buttega lu permittit, comente cussu bancariu (a bortas, sos convenience stores sun parte issos etottu de un'attera istruttura, comente un'istatzione de bentzina).
Sos convenience stores, mancari chi su nùmen podat nàrrer atteramente, non sun pro nudda a discassu cando si faeddat de pretzios, chi sun belle semper prus artos de sos chi si poden agattare in atteras buttegas o supermercados, ca in cue sas cosas si las pigan prus pagas e si las comporan dae su grossista a unu pretziu prus artu pro unidade. Peròe, custas buttegas tenden a si fagher unu tzertu balanzu comùncas ca sun medas e cumbenit a bi andare cando sas atteras sun serradas.


text:
Vènere (praneta)
Articulu in campidanesu
Vènere (simbulu: ) est su segundu praneta de su Sistema Solari. Est unu praneta terrestri cun sa massa chi est su 81,5% e su volume chi est su 88% de is de sa Terra[1], cosas chi ddu faint narai "praneta gemellu" de sa custa. Tenit una atmosfera de anidridi carbònica densa meda, cun 90 atm de pressioni me in sa superfitzi, cun nuis de àcidu solfòricu chi impedint s'osservatzioni de sa superfitzi cun luxi visìbili, e po mori de s'efetu serra est su corpus celesti prus callenti de su Sistema Solari, cun una temperadura mèdia de 462 °C. Tenit unu campu magnèticu debili. Probabilmenti est ancora geologicamenti ativu.
Est s'unicu corpus de su Sistema Solari cun rodatzioni retrograda, est a narai innoi su Soli nascit a Ovest e tramontat a Est. Sa die venusiana est prus longa de s'annu, siendi custa de 243 dies terrestris apetus de is isteddus fissus e de 224 dies s'annu. S'òrbita ellìtica tenit ecentritzìdadi bàscia, siendi agiumai circulari, cun ràju mèdiu de 108 208 930 km. No tenit satèllitis naturalis.
Venere est s'ogetu prus luminosu in sa noti a pustis de sa Luna, e est cannòsciu dae totus is cultùras umanas. Pigat su nomini dae sa dea de su pantheon romanu Venus.
Geologia[modìfica | modìfica su còdighe de orìgine]
Strutura interna[modìfica | modìfica su còdighe de orìgine]
Sigumenti no teneus informatzionis a pitzu de terremotus o ondas sìsmicas in generali podeus narai pagu de sa strutura interna de su praneta. Podeus pensai chi custa siat simili a sa de sa Terra, cun unu nùcleu e unu manteddu. Su fatu ca su campu magnèticu siat debili nosi fait cumprendi ca s'efetu dìnamo no funtzionat, duncas ca su praneta no tenit convetzioni me in su manteddu. Custu fatu est coerenti cun sa mancantzia de tetonica a placas. Chi custu est beru, su praneta dispèrdit prus pagu calori de sa Terra, e custu podit portai a eventus aundi totu sa superfitzi cambiat in una borta donnia parriga de centinàju de millionis de annus[2].
Superfitzi e Geografia[modìfica | modìfica su còdighe de orìgine]
8 de 10 partis de sa superfitzi de Vènere funt costituias de pranus vulcànicus, sa duas partis restantis funt occupadas dae is chi funt generalmenti tzerriadas highlands, ossiat duas "Terramannas" prus artas, sa Ishtar Terra e sa Aphrodite Terra, e atras "isulas"[3]. Sa presèntzia de pagus crateris de atumbada fait pensai ca sa superfitzi siat giòvuna, no prus bèccia de 300/600 millionis de annus. Scireus pagu de sa compositzioni: dae is informatzionis de is sondas Venera, is solas chi ant mandau datus dae sa superfitzi, est cunfirmada sa presèntzia de basaltu[4] [5], chi parrit sa roca prus abbundanti, ma is regionis prus artas riflèttint mellu is ondas de is radar, duncas podint essi fatas dae rocas diferentis, probabilmenti galantza[6]. Intra is puntus prus artu e prus bàsciu ddoi funte 13 km de differèntzia[3].
Is pranus vulcànicus funt fatus dae fruoris de lava, cun is regionis prus bàscias (lowlands) prenas de materialis finis creaus dae s'erosioni me is regionis artas, e cussas in mesu lisas issas e totu ma cun promontòrius frunzius e struturas vùlcanicas ca is pranus a scudu[3].
Me is highlands su terrenu est meda prus àspidu, cun meda struturas cummenti is tesserae, gorropus e montis. Sa presèntzia de atividadi vùlcanica est ladina innoi puru.
Sa Ishtar Terra est manna circa cummenti s'Austràlia, e ingudei ddoi funt is montis prus artus cummenti su Maxwell Mons. Ddoi funt meda vùlcanus dormius, e tesserae[7]. Sa Aphrodite Terra est manna agiumai ca s'Amèrica de su Sud, tenit montis prus bàscius ma is propias caràteristicas de sa Ishtar Terra[3].
Vulcanus[modìfica | modìfica su còdighe de orìgine]
Sa superfitzi de Vènere tenit prus vulcanus de sa Terra, ma sa prus parti est dormia. Indìtzius de atividadi de cancunu de custus est sa presèntzia de fùlminis e tronus. In su 2008 sa sonda Venus Express at arregistrau una crèscia de calori in sa regioni de Ganis Chasma chi parrit ligada a atividadi vulcànica[8].
Meda struturas vulcànicas funt diferentis: is vulcanus a scudu funt meda prus largus ma prus bàscius. Ddoi funt medas struturas chi parrint vùlcanus ma no eus cumprèndiu ancora cummenti si siant formadas, cummenti is aracnoidis (naraus aici poita assimbilant a taleragnas) e is coronae.
Atmosfera[modìfica | modìfica su còdighe de orìgine]
S'atmosfera de Vènere est fata po su 96% dae anidridi carbònica e su 3,5% de azotu, cun tràcias de atrus gas, mascimamenti anidridi solforosa[9]. Sa presèntzia de anidridi carbònica est sa causa de s'efetu serra chi torrat Vènere ca su praneta prus callenti de su Sistema Solari, mancai Mercùriu siat prus accanta a su Soli chi ddi donat catru bortas prus energia de Vènere. Sa temperadura mèdia est de 462°C, sa pressioni me in sa superfitzi est de 91 atm, ossiat 91 bortas sa de sa Terra.
Nuis de àcidu solfòricu impedint de biri sa superfitzi. Me is partis artas de sa troposfera, a 65 km de artària, ddoi est su fenòmenu de sa super-rodatzioni: is bentus faint fai a s'atmosfera unu giru de su praneta donnia catru dies terrestris, cun lestresas de 360 chilòmetrus oràrius e fintzas prus mannas. Custa parti de s'atmosfera tenit pressioni e compositzioni simili a is de sa Terra. Su bentu torrat prus debili cummenti unu s'acostat a sa superfitzi, fintzas a tenni lestresas agiumai de dexi chilòmetrus oràrius. A giru de is polus ddoi funt is molinadas polaris, struturas anticiclonicas.
Is nuis no funt densas meda: sa visibilidadi est de unus chilòmetrus. Funt fatas de tzicus sfèricus de mannesa diferenti, ma is datus de is sondas Pioneer nant chi ddoi funt cristalus puru. Totus is sondas chi funt intradas me s'atmosfera ant tentu dannus a 12.5 km, si pensat po carci sustàntzia conduttora chi s'est cundensada me is circùitus, ossidatzioni de su titàniu e su fatu ca fortzis is sonda fiant imboddicadas dae plasma. No scireus spiegai ancora custus fatus.
A pitzu de sa troposfera ddoi est sa mesosfera, e prus in artu sa termosfera. Puru innoi ddoi est bentu, ma po mori de sa luxi de su Soli e su bentu solari: is gas callentaus dae sa luxi andànt dae sa partis luxenti a sa parti scuria, aundi si sfridant.
S'urtima parti de s'atmosfera, cummenti in sa Terra, est se ionosfera. No tenendi Vènere unu campu magneticu, su bentu solari podit atumbai deretu custa parti: si format unu campu magneticu indusiu dae s'interatzioni intra is duus, una magnetosfera criada dae su bentu solari. Su bentu solari bogat dae s'atmosfera venusiana is elementus prus lebius, e ddis sperdit in su spatziu. Mancai no siat visìbili cummenti a custas, Vènere tenit una coa simili a sa de is coudus. Sa pérdida de elementus lebius cummenti s'idrogenu podit spiegai poita no s'agatat àcua a pitzu de Vènere.
Osservatzionis e Esploratzionis[modìfica | modìfica su còdighe de orìgine]
Vènere est cannòscia fintzas dae s'antichidadi. Sigumenti est acanta a su Soli, si podit biri a s'obrescidroxu e a su scurigadroxu, e ddu narànt isteddu de su mangianu e isteddu de su seru. A donnia manera, is antigus sciriant ca is duus ogetus fiant su propiu: is Sumerus crediant chi fessit Ishtar, sa dea de s'amori. Is Babilonesus iant arregistrau is mòvidas de Vènere in is Taulas de Ammisaduqa[10], in su 1700 a.c. In su segundu seculu a.c. su gregu-egitzianu Tolomeu naràt ca Vènere e Mercùriu fiant postus intra sa Terra e su Soli. In su 1100, su filòsofu persianu Avicenna at nau ca iat bidu su passàgiu de Vènere arantis de su Soli, ma probabilmenti fiat faddina. Is Romanus tzerriànt is ddus aparitzionis Luciferus e Vesper.
Su primu a castiai Vènere cun su telescòpiu est stètiu su fìsicu e astrònomu italianu Galileo. Issu at scobertu ca is fasis de su praneta assimbilànt a is de sa Luna, e dae cussas at cumpresu ca Vènere andàt a ingìriu a su Soli. In su 1639 su transitu de Vènere aranti a su Soli est stètiu nau prima dae s'astrònomu Jeremiah Horrocks[11]. In su 1761 s'astrònomu russu Mikhail Lomonosov at scobertu ca Vènere tenit un'atmosfera.
Fintzas a su '900 est stètiu scobertu pagu: sceti in su 1920 est stètia fata sa prima fotografia cun ràjus UV, ammostrendi ca ddoi depiant essi nuis chi no fadiant biri sa superfitzi. Sa lestresa de rodatzioni est stètia misurada cun su radar dae sa Terra in su 1960.
Su primu fly-by (subrabolu) de Vènere est stètiu fatu dae sa sonda Mariner 2 de sa NASA in su 1962. Custa at scobertu ca Vènere no tenit campu magnèticu, e ca sa temperadura de sa superfitzi fiat circa de 500°C. Sa prima sonda a intrai in s'atmosfera est stètia sa Venera 4 de su programma Venera de s'URSS in su 1967, donendi·si is primas analisis de s'atmosfera, ma s'est arrogada po mori de sa pressioni in antis de arribai a sa superfitzi. Sa prima sonda a mandai datus dae sa superfitzi est stètia Venera 7, narendi·si chi sa temperatura fiat de 475 °C ± 20 °C, ma fiant pagu cosa, poita su paracadute s'est arrogau prima de s'acabu de sa calada[12].In su 1972 Venera 8 est stètia sa prima sonda a arrannesci a arribai a sa superfitzi funtzionendi, at arresìstiu 63 minutus, misurendi sa cantidadi de luxi, sa pressioni, sa temperadura e analizendi su terrinu de Vènere[13]. In su 1975 su lander de Venera 9 est stètia sa prima sonda a fotografai sa superfitzi, e sa prima puru a fotografai sa superfitzi de un'atru praneta[4]. De sa matessi missioni est su primu orbiter. Su progrmma Venera at fatu arribai ses landers a pitzu de sa superfitzi. In su 1974 sa sonda Mariner 10 est stètia sa prima a fotografai is nuis cun ràjus UV. Sa prima mapa de Vènere est stètia fata dae su Pioneer Venus Orbiter de sa NASA in su 1978. Sa missioni Magellan est stètia cussa chi at fatu sa mapa prus precisa.
Me is contus[modìfica | modìfica su còdighe de orìgine]
Vènere est stètiu po meda tempus una de is scenàrius preferius po is contus de fantascièntzia. Prima de sa scoberta ca sa temperadura fiat tropu manna po bivi, is scritoris ddu maginànt ca asuta de is nuis si cuàt unu mundu callenti, ocupau dae forestas tropicalis, oceanus o desertus, e prenu de animalis e matas similis a is preistoricus terrestris. Su numeru de custas storias est inghitzau a calai pustis de s'arribu a Vènere de is primas sondas.
Notas[modìfica | modìfica su còdighe de orìgine]
- ↑ NASA's Solar System Exploration: Planets: Venus: Facts & Figures, in web.archive.org, 29 cabudanni 2006. URL consultadu su 23 austu 2019 (archiviadu dae s'url originale su 29 cabudanni 2006).
- ↑ (EN) Robert G. Strom, Gerald G. Schaber e Douglas D. Dawson, The global resurfacing of Venus, in Journal of Geophysical Research, vol. 99, E5, 1994, pp. 10899, DOI:10.1029/94JE00388. URL consultadu su 23 austu 2019.
- ↑ 3.0 3.1 3.2 3.3 Alexander T Basilevsky e James W Head, The surface of Venus, in Reports on Progress in Physics, vol. 66, nº 10, 1º santugaine 2003, pp. 1699–1734, DOI:10.1088/0034-4885/66/10/R04. URL consultadu su 24 austu 2019.
- ↑ 4.0 4.1 First Pictures of the Surface of Venus, mentallandscape.com, http://mentallandscape.com/V_Lavochkin2.htm. URL consultadu su 24 austu 2019.
- ↑ Drilling into the Surface of Venus, mentallandscape.com, http://mentallandscape.com/V_Venera11.htm. URL consultadu su 24 austu 2019.
- ↑ (EN) 'Heavy metal' snow on Venus is lead sulfide | The Source | Washington University in St. Louis, The Source, 10 freàrgiu 2004, https://source.wustl.edu/2004/02/heavy-metal-snow-on-venus-is-lead-sulfide/. URL consultadu su 25 austu 2019.
- ↑ (EN) Ishtar Terra | Venusian surface feature, Encyclopedia Britannica, https://www.britannica.com/place/Ishtar-Terra. URL consultadu su 25 austu 2019.
- ↑ (EN) Hot lava flows discovered on Venus esa, European Space Agency, http://www.esa.int/Our_Activities/Space_Science/Venus_Express/Hot_lava_flows_discovered_on_Venus. URL consultadu su 24 austu 2019.
- ↑ Venus, Archive copy, in web.archive.org, 26 abrile 2012. URL consultadu su 25 austu 2019 (archiviadu dae s'url originale su 26 abrile 2012).
- ↑ Michael Kozuh, Texts and Contexts, DE GRUYTER, ISBN 9781614515371. URL consultadu su 25 austu 2019.
- ↑ Horrocks, [Horrox] Jeremiah, in SpringerReference, Springer-Verlag. URL consultadu su 25 austu 2019.
- ↑ NASA - NSSDCA - Spacecraft - Details, nssdc.gsfc.nasa.gov, https://nssdc.gsfc.nasa.gov/nmc/spacecraft/display.action?id=1970-060A. URL consultadu su 25 austu 2019.
- ↑ NASA - NSSDCA - Spacecraft - Details, nssdc.gsfc.nasa.gov, https://nssdc.gsfc.nasa.gov/nmc/spacecraft/display.action?id=1972-021A. URL consultadu su 25 austu 2019.


text:
Sardigna Natzione Indipendentzia
Movimentu pro liberare sa Sardigna
dae su dominadore italianu
IN ONORE A SU PATRIOTA PATRITZIU CARRUS 09-02-2017
CENTENARIU A SIMON MOSSA 02-11-16 Zampa Marras
CORTEU NO BASES DECIMOMANNU 11-06-15 BUSTIANU CUMPOSTU
Elezioni regionali 2014, Conf stampa SNI 14-01-2014
Délégations internationales Ghjurnate Internaziunale Corte 2009
Manda una email o telefona e nois amus a essere prontos a ti rispondere a totu su chi cheres ischire o aere.
Copyright by: Sardigna Natzione Indipendentzia


text:
Duo Puggioni
Giovanni Puggioni (Berchidda, 1942)
Anna Maria Puggioni (Berchidda, 1946)
Z
uanne e Anna Maria Puggioni sun duos frades berchiddesos chi an eredadu dae sa mama issoro s’impèllida e su talentu pro su “Cantu a ghiterra”. Anna Maria, mastra elementare cantat e Zuanne, infermiere, sonat sa ghiterra.
Comintzan sa carriera in sos annos ’70 cantende in Tèmpiu. Sighende a cantare in carchi ràdiu locale sos frades comintzan a si fàgher connòschere de prus, fintzas a su mese de martzu 1982 cando, cumbidados a cantare in d-unu cuntzertu de mùsica sarda a su tzìnema Ariston de Aristanis (inue bi fin cantadores famados comente Toninu Canu, Giusepi Chelo, Màriu Firinaiu, su ghiterrista Aldu Cabizza e su sonetista Pepinu Pippia), in mes’ora de cantada resessin a fàghere amatanare su pùbricu.
Dae sa die su “Duo Puggioni” bessit famadu in totu sa Sardìnnia. Cantat in televisione e in giru pro totu s’ìsula.
Sos ispetàculos issoro sun sèmpere prenos de zente e pruschetotu de zòvanos. Bessin a fitianu in televisione e custu los azudat a afortigare s’apretziamentu de sa loba de cantantes dae parte de su pùbricu.
Sa discografìa issoro est longa meda: de “Sardegna tra favola e realtà” de su 1981 finas a “Maria Reina” chi faghet parte de sa gioba de CD “Dami sa manu” pubricadu dae s’Unione Sarda in su 2021.
Sa boghe de Anna Maria est una boghe frima, segura e bene manizada cun d-unu tràgiu ermosu e caraterìsticu de sa Sardìnnia. Zuanne est unu ghiterrista abistu e ispertu, amantiosu de sa mùsica sarda e de melodias antigas o particulares.
Unu contu longu 25 annos, truncadu de una maladia rara, chi at furadu una de sas boghes prus bellas de sa stòria de su cantu sardu, cussa de Anna Maria.
Cumpartzi


text:
Buddhismu
Articulu in campidanesu
Su Buddhismu, iscritu puru buddismu, est sa disciprina ispirituali nascia de s'esperièntzia mìstica bivia de su personagiu istoricu Siddhārtha Gautama, ca si podit cumprendiri me is letzionis suas, fundadas a susu de is «Cuatru Nobilis Beridaris». Cun Buddismu s'indicat puru totugantas is tradusiduras, sistemas de pentzamentu, praticas e tecnicas spiritualis, individualis e devotzionalis chi tenint in comunu su chi at cicau de imparai Siddhārtha Gautama, Buddha, a s'umanidadi intrea; s'istoria de su buddhismu chistionat de s'isvilupu suu cumintzendi de su séculu VI a.C., in Asia orientali in manera printzipali, (India, Tibet, Tzina, Corea, Giaponi, Indotzina), e, de su séculu XX in Europa e me is Istadus Unius de America puru.
Siddhārtha Gautama, nominau Shakyamuni (su sabiu de sa tribù Shakya), at biviu me s'India de su Nord a intru de su 563 a.C. e su 483 a.C. (is urtimus istudius, a pustis de is annus noranta, proponint commenti datas de nascimentu e mòrti de su Buddha is annus 480 a.C. e 400 a.C.). Buddha, est a nai «su chi est scidu», est nasciu duranti su biagiu ca depiat potai s'arreina Maya, pobidda de su nobili gherradori Suddhodana, a iscendiai su primu fillu in sa dommu de su babbu. Ma sa traditzioni narat ca sa giovana no arrannescendi a lompiri in sa dommu aiat depiu iscendiai in unu boschixeddu (a Lumbini in su sud de su Nepal), ponendi a su mundu su chi at a bessiri su Buddha. A innantis de cummintzai sa cica sua spirituali, issu biviat in s'arrichesa e in sa comodidadi, in su palatziu de su babbu. Candu fiat acanta de fai trint'annus bessit de su palatziu e in cuatru ocasionis diferentis bit unu pipieddu, unu mobadiu, unu omini beciu, e un'interru. Custas esperièntzias ca po issu fiant noas dd'ant a fai arraxonai a susu de sa vida cummintzendi a elaborai su chi at a essìri su fundamentu de su pentzamentu buddista: arrisolviri is cuatru "sunfrimentus" fondamentalis de sa vida: nascimentu, mobadia, beciesa, mòrti.
Is fundamentus de su Buddhismu[modìfica | modìfica su còdighe de orìgine]
A s'orìgini e a fundamentu de su Buddhismu agataus is Cuatru Nobilis Beridadis (ariya-sacca).
Narant ca su Buddha, meditendi a suta de sa ficus religiosa, ddas cumprendit in su momentu de sa scidada spirituali sua.
Issas funt nominadas in su "Dhammacakkappavattana Sutta" (in limba pāli o "Dharmacakrapravartana Sutra" in sanscritu) est a nai in s'"Allegàda de su ponniri in motu s'arroda de su Dhamma" (Dharma in sanscritu).
Est sa prima allegàda pùbbrica de su Buddha, fata in su parcu de is gazellas no atesu meda de Sarnath acanta de Benares in su 528 a.C. a s'edadi de 35 annus, a pustis de essìri lompiu a sa "scidada spirituali" in sa bidda de Bodhgaya de s'istadu de su Bihar (unu de s'istadus prus pagu arricus de India), connosciu commenti "satori" in su Buddhismu Zen. Custa allegàda est connota puru commenti "Allegàda de Benares", fundamentali po su Buddhismu; de custa prima allegàda pùbbrica nascit sa prima comunidadi buddhista (sangha) formada propriu de cussus cincus eremitanus ca a pustis de ddu aì sighiu po tempus meda dd'aiant abbandonau po sa pagu fidùcia chi teniant.
In custa allegàda si identificat su Buddhismu commenti "Su Caminu de Mesu" (majjhimā patipadā) innui si cunsiderat ca sa manera prus giusta de si cumportai s'agatat in sa linea de mesania de sa cunduta de vida, evitendi is ecessus e is assolutismus, cantu su lassismu e s'abbandonu.
In s'ocasioni de custu sermoni su Buddha afirmat is "Cuatru Nobilis Beridadis", frutu de sa "scidada spirituali" scrufia.
Is cuatru nobilis beridadis[modìfica | modìfica su còdighe de orìgine]
- Dukkha: "esistit su sunfrimentu esistentziali".
In sa vida de s'omini ddui est unu sunfrimentu de tipu esistentziali de candu nascit: custu est depiu a s' impossibilidadi de permanèntzia de sa situatzioni esistentziali chi acumpangiat s'Omini de su nascimentu e po efetu de su nascimentu suu chi est aciufau in su "saṃsāra".
Custu sunfrimentu esistentziali si scoviat i no est sceti avértiu candu si bit s'inevitàbilidadi de sa mobadia, de sa beciesa e de sa mòrti, ma puru candu seus custrintus a su cuntatu cun su chi no amaus commenti, po esempiu, connessionis, relatzionis, connoscèntzias cun personas, cosas o fatus ca si dispraxint.
Ma no est sceti in custas circustàntzias ca s'intendit: su sunfrimentu esistentziali si scoviat i est avèrtiu puru candu custrintus seus a sa separatzioni de su chi amaus, commenti candu seus privaus de bisionis, sonus, fragus, saboris o sensatzionis de aprapuddu disigiosas, praxerosas, ca s'allucant; opuru commenti candu unu no arranescit a scrufiri cuntatus, relatzionis, connoscèntzias cun personas, cosas o fatus ca produsint su beni suu, su benessìri suu, sa comodidadi sua, sa libertadi sua de sa scravidadi, o candu unu si depit separai a marolla de sa mamma, de su babbu, de is fradis, de is sorris, de is amigus e de is cumpangius, de is parentis amaus. Sa repressioni de is disigius est una de is prus abitualis percetzionis de su "dukkha", de su chi narant "sunfrimentu esistentziali".
Prus in generali, su ca si cumprendit in sa "Prima Nobili Beridadi" est ca esistit in sa vida de s'Omini unu sunfrimentu esistentziali assotziau a s'impermanèntzia de totu is cosas, a su fatu ca su destinu de onnia cosa est su de agabbai.
- Samudaya: "esistit un'origini de su sunfrimentu esistentziali"
Su sunfrimentu esistentziali no est nexi de su mundu, nimmancu de su destinu o de una divinidadi; nimmancu sutzedit acasu. S'origini sua est a intru de nosu, de su cicai nostu sa felicidadi in su chi est transitòriu, spintus de su disigiu (trsna, in pāli: «taṇhā» o «brama») po su chi no est satisfadori. Si manifestat me is tres formas kamatrsna o «disigiu de ogetus sensualis»; bhavatrsna o «disigiu de essiri»; vibhavatrsna o «disigiu de no essìri».
- Nirodha: "esistit s'emancipatzioni de su sunfrimentu esistentziali"
Po sperimentai s'emancipatzioni de su sunfrimentu esistentziali, tocat lassai fuiri de nosu s'incuru po trsna, s'atacadura a is cosas e a is personas, e cumprendiri ca sa scaba de valoris ca si fait incurai de issu est ingannosa poita si fait crei ca su chi est provisoriu est prus disigiabili.
- Magga (pāli) o Marga (sanscritu): "esistit unu caminu praticu de sighiri po s'emantzipai de su sunfrimentu esistentziali".
Est su caminu spirituali de pigai po s'acostai a su nirvana. Issu est connotu commenti su «Nobili Caminu de Otu partis».
Su Nobili Caminu de Otu partis[modìfica | modìfica su còdighe de orìgine]
Sa "Cuarta Nobili Beridadi" cunsìstit in su "Nobili Caminu de Otu partis" (ariyo atthangiko maggo) ca condusit a sa prena e cumpleta realizatzioni spirituali buddhista gratzias a su lassai a pabas cussu conditzionamentu costituiu de su sunfrimentu esistentziali ca acumpangiat sa vida de s'omini de candu nascit.
Is elementus de su "Nobili Caminu de Otu partis"
Podint essìri cracullaus sigundu tres tipologias. Perou custu ordinamentu no bolit nai ca esistit una mata gerarchica a intru de is otu elementus, e nimmancu ca esistit unu ordini de sucessioni e de importàntzia a intru de issus atotu. Sa pratica buddhista dona cura a is otu elementus totu paris e issus movendi•si paribari giaint vida a una realizatzioni sinergica.
- Sa "prima tipologia" interessat a sa «sabiesa» (paññā).
- Intendimentu giustu (sammā diṭṭhi) est a nai su individuai is "Cuatru Nobilis Beridadis" gratzias a sa pretzisa connoscèntzia insoru e a sa pretzisa bisioni insoru ca sighit.
- Resolutzioni giusta (sammā sankappa) est a nai s'impignu giustu agiudau de sa intentzioni giusta in su dominai su trsna (s'atacadura a su disigiu de biviri, a sa brama e a sa gullosia de esistiri, de cambiai o de si liberai, a su disigiu de afirmai su «sei esistenti» propiu) in manera de aguantai sa aspiratzioni giusta ca sighit a sa motivatzioni giusta, po no si lassai conditzionai de sa «sidi de esistiri», càusa de su Samsāra.
- Sa "sigunda tipologia" interessat sa «moralidadi» (sīla).
- Fueddu giustu (sammā vācā) est a nai s'assuntzioni de sa responsabilidadi de is fueddus chi naraus, gendi attentzioni a commenti ddus sceraus e valutendi•ddus in manera chi no fetzant abarrai mali a is atrus e de cunsighèntzia a nosu puru; custu bolit nai ca sa manera nosta de si cumportai depit tenniri contu e depit currespondiri a sa manera nosta de fueddai.
- Atzioni giusta (sammā kammanta) est a nai s'atzioni ca no si incurat de is benefitzius individualis, fata chentza de atacadura po is frutus ca de issa s'iant podiri boddiri. Est puru "s'atzioni ca si cunformat commenti depit essiri a sa situatzioni", in su sentidu ca no ddui est prus diferèntzia a intru de s'atzioni individuali e s'atzioni de su karma cosmicu in relatzioni a sa situatzioni innui su fai individuali si determinat. In custa circustàntzia su fai giustu individuali fait andai aici de acòrdiu su karma specificu produsiu de s'atzioni individuali a su karma cosmicu, de no fai distinghiri prus su karma individuali de cussu universali e duncas fendi bessiri sa prima una cumponenti ìntima e indivisibili de sa sigunda. Po custu motivu s'"atzioni giusta" est puru craculat commenti unu "fai chentz'e fai".
- Cunduta giusta de vida (sammā ājiva) est a nai biviri in manera echilibrada evitendi is abusus, procurendi•si unu sostentamentu cun bonas trassas ca no faint dannu a is atrus. Custu comportat puru sa dominadura giusta de is intentzionis propias, in manera chi siant sempri orientadas faci a sa linea de mesania de cunduta de vida (majjhama patipada) gratzias a una atzioni giusta (sammā kammanta).
- Sa "tertza tipologia" interessat sa specificidadi de sa «meditatzioni buddhista» (samadhi).
- Isfortzu giustu (sammā vāyāma) est a nai lassai andai s'istadus chi no si faint beni a sa saludi e s'incurai sceti de is chi si faint beni. Bolit nai puru cunfidai in sa bonesa de sa pratica buddhista propia insìstendi e impegnendi•si in unu giustu i echilibrau isfortzu, motivau de sa fiducia (saddhā) ca ndi benit de s'arresultaus scrùfius in s'avantzadura fata in su caminu personali de sa realizatzioni spirituali propia e in s'avantzadura faci de una sempri prus manna capatzidadi de esercitai una atzioni giusta (sammā kammanta) in sa pratica buddhista propia.
- Cussèntzia giusta (sammā sati) est a nai sa capatzidadi de tenniri sa conca priva de confusionis, chentz'essiri conditzionada de sa brama e de s'atacadura (trsna)
- Pratica giusta de sa meditatzioni (sammā samādhi) est a nai sa capatzidadi de tenniri su cumportamentu intimu giustu chi potat a su dominiu giustu de sei atotu duranti sa pratica de sa meditatzioni (dhyāna).
In su Buddhismu Zen si usat su fueddu giapponesu "zanmai" intamas de su fueddu sanscritu "samadhi", cun su significau de conchista de su livellu prus elevau de "unioni", identificatzioni de su sei individuali cun sa realidadi esistenti. Est consillau meda in sa circustàntzia de s'otavu elementu de su caminu de otu partis su de usai su fueddu "zanmai", poita issu implicat unu istadu de a intru innui sa menti est assolutamenti libera de strubbus i est suspia de sa concentratzioni, ca si est apricada commenti si depit, est una carateristica spetzifica pedia in sa "pratica giusta de sa meditatzioni"
Ddui funt cuatru dhyāna (sanscritu) o jhāna (pāli).
- Su primu dhyāna est una conditzioni de satisfatzioni depia a s'arraxonamentu e a sa spricuadura.
- Su sigundu istadu est sa tranchillidadi chentza de arraxonamentu in sa spricuadura.
- Su tertzu potat a sa mancàntzia de onnia conditzionamentu ca benit de su trsna ca istat a sa basi de su sunfrimentu, indispensabili cosa de sciri po arribai a s'istadu ca sighit.
- Su cuartu cunsistit in su nirvana (sanscritu) o nibbāna (pāli), est a nai in su superamentu de su sunfrimentu esistentziali gratzias de su "pentzamentu-chentz'e-pentzamentu" e su «fai-chentz'e-fai» cunsighèntzia s'unu e s'atru de sa realizatzioni de sa perfeta «scidada spirituali buddhista», sa nominada "buddhidadi", est a nai sa «callidadi de Buddha» presenti in onnia Omini.
Su fueddu dhyāna est a s'origini de su fueddu sinogiapponesu zen: candu su Buddhismu est arribau in Cina, fut istetiu adatau a sa limba cinesa (chan). In seghida su Buddhismu fiat lompiu in Giapponi i una iscolla de importu mannu tenit custu nomini.
Diversas maneras de s'acostai a sa definitzioni de Buddhismu[modìfica | modìfica su còdighe de orìgine]
Po cantu spetat a sa definitzioni de su Buddhismu ddui funt opinionis diferentis. Su Dalai Lama at definiu su Buddhismu «una scèntzia de sa menti». Sigundu cancu atru s'iat podiri puru definiri religioni, o a onnia modu iat tenniri carateristicas de tipu religiosu; sigundu atrus, s'iat podiri puru definiri una filosofia de vida, o a onnia modu iat tenniri carateristicas de tipu filosoficu; sigundu atrus ancora in su Buddhismu ddui funt totu e is duas carateristicas; e po urtimu atrus negant ca su Buddhismu fetzat parti de custas categorias specificas, de su momentu ca su Buddha atotu, candu s'agatataiat, a chini ddi pregontaiat si is cosas ca naraiat fiant «teistas», «ateas», o costituiant una «filosofia de vida», no arrispondiat mai e si nd'abarraiat sempri citiu. Propiu custa assèntzia de indìtzius e informatzionis at permitiu ca su buddhismu in prus de milli annus de istoria e de isvilupu in onnia parti de su mundu, fessit tolleranti de una manna variedadi de praticas a intru suu, fintzas a ndi bessiri cussa complessidadi de manifestatzionis e de facis oi presentis e ca funt puru causa de custa diversidadi de orientamentus e de opinionis a susu de sa definitzioni sua.
Buddhismu e religioni[modìfica | modìfica su còdighe de orìgine]
In s'origini sua su Buddhismu si nd'abarraiat efetivamenti atesu de calisisiat pentzamentu religiosu. Buddha, in sa cica sua spirituali e in sa predica sua, s'arrefudat de afrontai chistionis de tipu religiosu chi interessant s'esistèntzia de un printzipiu divinu assolutu, o s'ipotetica natura de una anima separada de su corpu: chistionis de custa arratza no benint ni negadas ni afermadas, ma simplementi lassadas in su mudori. Castiendi•ddu aici su Buddhismu, a su printzipiu, si ndi stesiat meda de s'induismu de insandus, ca teniat commenti nùcleu s'identidadi intre su deu individuali e s'Assolutu divinu. Puru po cantu spetat a su Nirvana, ca puru est s'obietivu urtimu de sa pratica Buddhista, su Buddha e sa literadura Buddhista ca sighint preferint ddu definiri in negativu, chentz'e nd'afirmai nudda de su chi a issu pertocada. Custu no bolit nai ca su Nirvana cunsistada in su nudda: bolit nai simplementi ca limbagiu e pentzamentu no si podint acostai, ca no s'arranescit a contai cun is categorias concetualis poita sa sustàntzia sua est sa sbudiesa.
Onnia modu, pagu tempus a pustis de sa moti de su Buddha, si cummintzat a biri unu protzessu de «deificatzioni» de su maistu, contzepiu sempri prus pagu commenti omini ugualli a is atrus e sempri prus commenti creadura dotada de facultadis ispantosas e subrumanas. A custu protzessu de deificatzioni si nd'acostat unu cultu populari relativu a su Buddha e a is arrelìchias suas. In su sèculus a pustis, duncas, benit isvilupada a intru de su Buddhismu una fenomenologia devotzionali, fata de témpius, oratzionis e mitologia ca si cunfigurat a intru de is lacanas commenti una religioni de a berus. Castiendi•ddu aici ddui est chi afirmat, po cantu spetat a su Buddhismu Mahāyāna, ca issu siat una religioni.
Ddui est de nai ca puru si is diversas iscollas de su Buddhismu funt de acordiu in su de s'arrefudai de definiri in sensu positivu unu eventuali printzipiu divinu Assolutu, no benit a onnia modu negada s'esistèntzia de entidadis superioris a s'omini, est a nai is numerosas divinidadis de su politeismu. Su Buddhismu, no at mai negau s'esistèntzia de is deva in s'induismu aici commenti no at mai negau cussa de is kami giapponesus i antzis ddui est de nai ca nd'at acciuntu atrus: sceti in sa manera de biri Buddhista puru custas divinidadis (no contzepias commenti eternas o incorrutìbilis) faint pati, impari a s'omini e a totugantas is criaduras biventis, de su ciclu de su diveniri e de su sunfrimentu. Su Buddhismu at imbentau duncas meda contus innui una, o unu niaxi de divinidadis, cabat de su celu po ascutai cun arrispetu su fueddu de su Buddha o po ddi fai cancua praxeri, «incluendi•ddus a intru de is laicus», fendi•ddus devotus de pigai a esempiu e protetoris de su Buddhismu.
Ddui est de notai a sa fini ca, in dì de oi, me is biddas innui sa pati prus manna de sa populatzioni est buddhista o innui su Buddhismu at tentu una influèntzia culturali manna (Giaponi e Indotzina po esempiu), in sa percetzioni populari su Buddhismu est biu e cunsiderau commenti una religioni.
Buddhismu i ateismu[modìfica | modìfica su còdighe de orìgine]
Cancunu pentzat ca sigomenti su Buddha at sempri bòfiu evitai de fai afermatzionis a susu de s'Assolutu, s'imparamentu suu est de siguru «ateu». Atrus creint ca su Buddhismu est ateu poita is divinidadis de su Brahmanesimu (ca a sa fini at a diventai Induismu), no podint fai evitai a s'omini su sunfrimentu de sa vida, e duncas ddui creiri o no ddui creiri no at a cambiai is cosas e s'Omini. Sigundu su Buddha s'omini depit agatai su camminu ca condusit a sa «scidada interiori» propia i a sa personali realizatzioni spirituali, gratzias a sa pratica individuali e a s'esamini criticu de s'esperièntzia personali (su dhamma-vicaya) sighendi su métodu introspetivu indicau de su Buddha atotu (su Bodhipakkhika Dhamma).
Puru papa Giuanni Paulu II, at biu in su Buddhismu unu fundamentu de ateismu, fendi cresciri aici sa tesi e is argomentatzionis de chi cicat de cumprovai in su Buddhismu unu sistema essentzialmenti ateu; issu afirmat in su libru-intervista Varcare la soglia della speranza de Giovanni Paolo II., ca «su Buddhismu est po su prus unu sistema ateu» de su momentu ca dd'ammancat s'acostamentu cun Deus: «Sa prenesa de su stesiamentu buddhista no est s'unioni cun Deus, ma su chi narant nirvana, est a nai unu istadu de indiferèntzia perfeta po su chi pertocat su mundu» e sighit narendi ca «su Buddhismu est, commenti su Cristianesimu, una religioni de salvesa, ma is dotrinas de salvesa de s'unu e de s'atru funt a intru de issas "cuntrarias"». S'evidentziat duncas s'ammancàntzia de riferimentus a is fueddus de «Deus» e/o «Divinidadi», fendi notai ca si riferit sceti in una manera generica a unu «agiudu superiori» ca no est agiudu «divinu». Custas opinionis naradas de su rapresentanti prus importanti e mannu de sa cresia catolica a susu de su Buddhismu, funt fundamentalmenti de acordiu cun unu documentu pretzedenti de su "Conciliu Vaticanu II (Nostra Aetate - 28 de Santuaini 1965)", puru si innoi si usant fueddus prus cuntziliantis poita sa politica interreligiosa ca ddui fut istetia innantis fiat prus moderada: «In su Buddhismu, sigundu is varias iscolas suas, benit connota sa insuficièntzia radicali de custu mundu mudangiosu e si imparat unu caminu innui is ominis, cun coru devotu e fiduciosu, arranescint a acuistai s'istadu de liberatzioni perfeta o de imbàtiri a s'istadu de alluidura suprema gratzias a is isfortzus fatus e a s'agiudu begnu de su celu»,
Custas funt is printzipalis arraxonis de chi iat bolliri identificai su Buddhismu commenti una genia de ateismu.
Negada est custa interpretatzioni atea de su Buddhismu de chi narat ca s'ateismu, essendi sa negatzioni massima de Déus, costituiscit issu atotu unu assolutismu, e duncas si depit cracullai commenti istrangiu a su Buddhismu ca si fundat in s'echilibrau "Caminu de mesu" (su Nobili Caminu de Otu Patis) ca, bogat po natura sua atotu caisisiat forma de assolutismu, si ndi stesiat duncas de s'unu e de s'atru, de su teismu e de s'ateimu puru. Duncas is iscrùpulus ca su Buddha sempri s'est postu in sa chistioni de s'Assolutu fiant po evitai de arruiri in una de is duas positzionis.
Stesiendi•si duncas de onnia forma de assolutismu, su Buddhismu essendi espressioni de su «Caminu de mesu» indicau de su Buddha in su famosu e fundamentali «discorsu suu de Benares», no podit a onnia modu no cunsiderai is chistionis esistentzialis propostas de s'ideologia teista e de cussa ateista, puru si ancòra no funt stetias risolvias.
Custas funt is printzipalis arraxonis de chi creit ca no esistit sa possibilidadi de identificai su Buddhismu commenti una genia de ateismu e duncas de ddu biri commenti negatzioni assoluta de Divinidadis (deismu) e/o de unu Deus specificu (teismu).
Si s'ateismu si bolit cunsiderai commenti s'abilidadi de afrontai «in manera critica» is dificultadis chentza de fai riferimentu a su chi superat sa realidadi, insandus si depit amitiri ca chentza de custa abilidadi est impossibili «imprassai» su Buddhismu, est a nai si ndi scidai. Su «Buddhismu nudda negat», mancai a onnia modu «est una religioni chentza Deus», chentz'anima (e chentza sei), chentza credèntzia e chentza misteru, basat a susu de sa cumprensioni de is ideas ca dda fundant e no in sa fidi. Ddui est istetia «una seta sceti», sa mahāsāmghika de is lokottaravādin ca cunsiderada Buddha unu omini trascendenti (lokottara, est a nai commenti de Deus) e su Buddha istoricu commenti unu fantasma (nirmānakāya) derivau de issu. Funt istetius issus a scurpiri is monumentus mannus de su Buddha me is rocas de su Bamiyan, is propius ca funt istetius bombardaus de is talebanus; essendi musulmanus iconoclastas is talebanus, est a nai destruidoris de immàginis, ant fatu s'errori de cunsiderai is scurturas commenti paganas. Puru si me is intentzionis de sa seta «ddui fiat idolatria», is istatuas rapresentaiant unu omini e no unu Deus, e is talebanus ant sciasciau una rapresentatzioni umana e po nudda divina poita Buddha est a donnia modu sceti unu omini.
Buddhismu e filosofia[modìfica | modìfica su còdighe de orìgine]
Po cantu spetat a is arraportus a intru de Buddhismu e filosofia, sa chistioni est rendia prus complicada de sa definitzioni difitzili de su cuncetu de filosofia.
In su pentzamentu modernu, ca sighit a su sigulu XVI e a sa rivolutzioni scentifica, comunementi po filosofia s'intendit su «studiu de su significau e de sa giustificatzioni de sa connoscèntzia de s'aspetu prus universali de is cosas». Sa filosofia est duncas una forma de spricuadura de su sciri, ca bolit descriri sa natura prus profunda de sa realidadi. In custu sentidu est possibili rilevai aspetus filosoficus a intru de su Buddhismu. Sa presèntzia de chistionis bias commenti incongruentis in sa dotrina de su Buddhismu prus antigu (po esempiu sa negatzioni de s'esistèntzia de unu deu individuali) iat generau, me is séculus a pustis, speculatzionis teoricas mannas meda in sa tenta de ddas arrisolviri. Speculatzionis teoricas meda botas estremamenti complicadas, basadas assusu de sistemas de logica sofisticaus, ca discutint chistionis commenti cuddas de s'esistèntzia de su deu, o de unu printzipiu de causalidadi, ca podint agatai de is analogias a intru de sa filosofia de origini europea. Custas speculatzionis s'agatant po esempiu in s'iscola de su Madhyamaka o de su Vijnanavada.
Ddui est chi fait notai ca in su Buddhismu custas speculatzionis teoricas no funt diretas a definiri una descritzioni definitiva de sa realidadi (ambitzioni, custa, tipica de sa filosofia europea moderna), ma prus chi atru funtis strumentus momentaneus po permitiri a su praticanti Buddhista de fai svanèssiri is pregiudìtzius ratzionalis chi tenit arrispetu a sa realidadi in vista de s'ampuàda a su Nirvana.
A onnia modu, ddui est puru chi arrispondit ca in sa filosofia europea prus antiga, est a nai in cussa greca, su sciri ratzionali no fiat fini a sei atotu ma teniat una funtzioni strumentali in vista de un'ampuada spirituali. Aici sa dialetica platonica srebiat po podiri ampuai a su mundu puru de is ideas, i a sa propia manera is iscolas ellenisticas usaiant sa cica speculativa po scrufiri unu istadu mentali a s'aprigu de is strumbulladuras emotivas (commenti in su Stoicismu o in s'Epicureismu) o, po ampuai a una realidadi noa no definibili a fueddus (commenti in su Neoplatonismu). De notai ddui est ca, po cantu spetat a sa filosofia greca, s'ampuada filosofica non fiat sempri sceti mentali, ma si codrimingiaiat puru cun esercitzius fisicus, commenti po esempiu su cuntrollu de s'arrespiru, meda simbillantis ai cuddus buddhistas (susténnia est custa teoria de Pierre Hadot, istudiosu de su pentzamentu grecu antigu).
A sa fini ddui est de nai ca, po chi afirmat sa possibilidadi de fai analogias a intru de sa filosofia europea e su Buddhismu, no funt de lassai is assimbilàntzias cun sa teologia negativa, ca afundat is arrexinas suas in su Neoplatonismu e, gratzias a su Pseudu-Dionigi e Meister Heckart arribat cun Nicola Cusano fintzas a su printzipiu de sa modernidadi.
Sigundu sa manera de pentzai de su Buddhismu, s'origini e sa fini de s'universu no podint essiri avertias o cumprendias de s'omini, commenti puru totugantas is callidadis chi interessant a sa menti atotu. S'universu tenit in su fundu suu sa sensatzioni, s'intendimentu, sa connoscèntzia e is efetus mentalis relativus. Connosciri custu spàtziu po su chi est e in onnia cosa e lompiri a ddu superai est lompiri a sa prena alluidura. Meda botas sballiendi benit interpretau commenti unu nudda, una ammancàntzia o unu stampu nieddu, in beridadi issu acapiat onnia cosa. A custu spàtziu su Buddha ddu definit commenti sbudiesa ca cumprendit e connoscit totu is tempus e totugantas is diretziònis.
Ni teismu e religioni, ni ateismu, ni filosofia de vida[modìfica | modìfica su còdighe de orìgine]
Is positzionis de cuddus ca funt favorevolis a definiri su Buddhismu unu «Caminu spirituali (magga) de pratica e disciprina (dhamma vinaya) individuali» ca lassat de una pati is concetus de teismu, ateismu e filosofia de vida e duncas no ddu incluint a intru de is religionis, ni a intru de is ideologias e filosofias, s'arrimant a susu de diversas genias de motivus.
- Is concetus de religioni e filosofia funt nascius e si funt isvilupaus me Otzidenti, est a nai in sa traditzioni europea, e prus chi atru in s'istoria longa de su Cristianesimu e de sa influèntzia sua a susu de sa cultura europea; istoria ca pagu assimbillat a sa manera de biri su mundu ca tenit s'Asia Orientali. In custu sentidu iat essiri un'assurdidadi de printzipiu aplicai concetus commenti cuddus de religioni e filosofia a cancuacosa commenti su Buddhismu, nasciu e pesau in culturas ca, fintzas a cancua séculu fait, no connosciant custus concetus. Po esempiu s'istudiosu italianu Mario Piantelli afirmat ca ponniri a cantepàri is diversus tipus de Buddhismu «sic et simpliciter a is atrus "ogetus-religioni" costruius in manera prus o mancu arbitraria afibiendince•ddus a intru de su cuntestu ispantosamenti cumplicau de su mundu indianu podit arrisurtai, po sa prima temporada de s'istoria insoru, detzisamenti sballiau e desvianti». Sempri Piantelli, fait notai commenti su Buddhismu, in s'origini sua, cumportat «una preferèntzia soteriologica bastanti «anti-religiosa», assumancus sigundu sa manera traditzionali de definiri sa religioni».
- Su Buddha paragonaiat sei atotu a su dotori ca, agatendi•si de ananti a unu omini ingotu de una frècia, a innantis de totu si donat de fai curendi•ddi sa ferida, moviu de sa prioridadi de ddi salvai sa vida, intamas de si preocupai po prima cosa de cicai s'arceri chi aiat tirau sa frècia lassendi morriri in s'ìnteris s'ingotu. Po su Buddha, duncas, pigai positzioni a susu de chistionis commenti su teismu, ateismu, filosofia di vida, currispondit a s'angustiai in sa cica de s'arceri, commenti faint is religionis, is ateus e is filosofias; custas pigadas de positzioni funt istrangias cumpletamenti a is imparamentus de su Buddha ca no si nd'incurat de issas e de cunsighèntzia su Buddhismu puru, craramenti, pigat s'arraxoni propia de essiri in manera cumpletamenti indipendenti de custas chistionis esistentzialis, proponendi•si sceti de curai su sunfrimentu postu a su centru de is Cuatru Nobilis Beridadis ogetu de s'alluidura de su Buddha e de su messagiu suu, intamas de chistionai de commenti o po nexi de chi si ndi originat su sunfrimentu atotu e poita s'Omini ndi siat corpiu.
- Su Buddha atotu, candu s'agataiat, a chini ddi pregontaiat si is imparamentus suus fessint teistas, ateus, o costituessint una filosofia de vida, issu no arrispondiat mai, abarrendi•si sempri citiu. Custa manera de si esprimiri de su Buddha de ananti a sa crara dimanda de pigai positzioni a intru de teismu, ateismu e filosofia di vida, arrisurtat determinanti in sa chistioni de commenti benint cunsideradas custas rispetivas positzionis esistentzialis in su Buddhismu, e de commenti issu s'est svilupau a pustis sa moti de su Buddha. Su de s'abarrai citiu potat a pentzai ca su Buddha atotu bolliat a posta lassai de una pati custas chistionis me is imparamentus suus, no si podit interpretai custu cumportamentu commenti tostorrudesa de su momentu chi pagu a innantis de morriri su Buddha atotu fiat stetiu craru meda in su nai «ca issu aiat oramai arrispostu a onnia possibili pregonta de imparamentu fata de sa comunidadi de is paras». Su chi at nau, fait pentzai a una voluntadi crara de pati de su Buddha in su no bolliri acciungiri nudda de prus e in su no bolliri modificai nimmancus candu dd'abarraiat pagu de vida sa positzioni sua de «lassai de una pati is temas de teismu, ateismu e de filosofia di vida».
- Si ligit in su Mahāparinibbānasuttanta («s'allegàda manna de su nibbāna definitivu»), sigunda setzioni, versu 32
- Po custa ammancantzia de craras indicatzionis de pati de su Buddha atotu a susu de calissasiat sa categoria prus apropriada, a intru de is diversas positzionis esistentzialis, po collocai is imparamentus suus, est possibili puru definiri su Buddhismu unu «Caminu spirituali de disciprina e pratica individuali» in manera de podiri lassai de una pati gratzias a custa definitzioni is concetus de «teismu», «ateismu» e «filosofia de vida», aici commenti aiat fatu su Buddha atotu candu s'agataiat in vida e in manera de incluiri in s'ìnteris a intru de tali definitzioni puru s'indicatzioni de su Buddha, cuntennia in s'«allegàda de su nibbāna definitivu», ca spronada a sighiri in su camminu individuali propiu (essiri "dīpa") de atziada e realizatzioni spirituali, pighendi aprigu in sei atotus gratzias a s'esperièntzia personali propia de spricuadura de su dhamma (su dhamma-vicaya), sigundu su metodu introspetivu (Bodhipakkhika Dhamma) de issu imparau, ca condusit a sa prena realizatzioni buddhista gratzias a sa chi si narat «scidada spirituali buddhista».
- A susu de s'inclassifibilidadi de su Buddhismu commenti forma de ateismu, ddui est unu cummentu de su venerabili Sri Dhammananda: "Est ateu su Buddhismu?(Da: “What Buddhists Believe” di K. Sri Dhammananda, pati sigunda, capitulu 6, pagg. 128-9.)
Bibliografia[modìfica | modìfica su còdighe de orìgine]
De sighida una bibliografia arraxonada de is testus 'de su' e 'a susu de' su Buddhismu in limba italiana.
Testus generalis a susu de su buddhismu, totugantas is iscolas[modìfica | modìfica su còdighe de orìgine]
- Richard H. Robinson, Ubaldini, ISBN 88-340-1268-2.
- Giangiorgio Pasqualotto, Donzelli, ISBN 88-7989-349-1.
- Stephen Batchelor, Neri Pozza, EAN 9788873056508.
- Alexandra David-Nèel, ECIG.
- Bernie Glassman, Mondadori.
Testus canonicus atinentis a su Buddhismu de is Nikāya o a su Buddhismu Theravāda[modìfica | modìfica su còdighe de orìgine]
Funt is testus cunsideraus canonicus de totugantas is iscolas buddhistas. Tocat arragodai ca s'iscola Theravāda cunsiderat "canonicas" sceti is operas cuntennias in su Canoni pāli.
- Mondadori, ISBN 88-04-47898-5.
- Contiene una selezione di scritti dal Canone pāli, dal Canone tibetano nonché un sūtra, lo Śālistambasūtra, scoperto agli inizi dello scorso secolo nel Gilgit.
- Bollati Boringhieri, ISBN 88-339-1260-4.
- Contiene il Dhammapada, Itivuttaka e il Suttanipata estratti dal Canone pāli.
- Ubaldini, ISBN 88-340-1293-3.
- È la pubblicazione del terza raccolta contenuta del Sutta Pitaka del Canone pāli.
Testus canonicus po su Buddhismu Mahāyāna[modìfica | modìfica su còdighe de orìgine]
Funt testus cunsideraus canonicus sceti de is iscolas de su Buddhismu Mahāyāna e de su Buddhismu Vajrayāna. No funt cunsideraus canonicus de s'iscola Theravāda e de is atras is iscolas de su Buddhismu de is Nikāya, cust'urtimas funt totugantas sparessias.
- Mondadori, ISBN 88-04-51354-3.
- Cuntenit una antologia de sūtra de su Buddhismu Mahāyāna e de tantra de su Buddhismo Vajrayāna bogaus a pillu de su Canoni cinesi e de su Canoni tibetanu.
- Peter Harvey, Le Lettere, ISBN 88-7166-390-X.
- Christmas Humphreys, Astrolabio Ubaldini, ISBN 88-340-0681-X.
- Klaus K. Klostermeier, Fazi, ISBN 88-8112-603-6.
- Kulananda, Armenia, ISBN 88-344-0785-7.
- Damien Keown, Einaudi, ISBN 88-06-14797-8.
- Luciana Meazza, Xenia, ISBN 88-7273-300-6.
- Lama Ole Nydahl, Mediterranee.
- Mario Piantelli, Laterza.
- Mauricio Y. Marassi, Marietti, ISBN 88-211-6549-3.


text:
Cunvegnu online "IDEA – RIALE, Laboratori Innovativi e Accesso Remoto ad Esperimenti Scientifici"
In is diris de lunis 24 e martis 25 de gennàrgiu chi ant a benni s'at a tenni unu cunvegnu online aprontau de su CRS4 impari cun “Assessoradu de s'istrutzione pùblica, benes culturales, informatzione, ispetàculu e isport” e intitulau "IDEA – RIALE, Laboratori Innovativi e Accesso Remoto ad Esperimenti Scientifici".
In s'atopu online s'at a chistionai de is resurtus de su progetu IDEA, un progetu chi est acabau in su mesi de martzu passau.
Po ndi sciri de prus bisòngiat a incracai innoni.


text:
Nicola Dessì, est un’archeòlogu e divulgadore istòricu. At iscritu unu libreddu pro ispricare a sos pitzinnos s’istòria de sos nuraghesos e como ghiat unu programma in EjaTV, Sa janna de su tempus, chi arresonat de cussos temas in sardu.
Tue ammanìgiat biàgios archeològicos pro sos turistas chi benint in Sardigna, cale est sa reatzione issoro cando bident sos monumentos sardos?
Ant a èssere unu dex’annos prus o mancu chi apo inghitzadu a batire turistas, no de fora ma sardos, mescamente de Casteddu, a giru pro giassos antigos prus pagos connotos de Sardigna. Est nàschidu aici: mi so rèndidu contu chi sa gente fiat curiosa meda de archeologia, boliat scire de prus e gasi apo fatu cursos in ue s’ùrtima letzione fiat in unu logu nuraxesu pagu connòschidu. A s’inghitzu beniant sceti corsistas, ma a bellu a bellu, gente meda mi pediat si podiat batire amigos. Dae cue is nùmeros sunt crèschidos e apo incumintzadu a traballare cun tour operator de su nord Itàlia e sceti pro biàgios archeològicos: sena mare ne àteru. E est andende bene.
Sa reatzione est de spantu: ca sa gente connoschet sa Sardigna pro su mare e fintzas chi connoschet carchi cosa de Sardigna non pensat chi bi siat aici meda e monumentos aici mannos e antigos. Spantu est su faeddu giustu.
A parre tuo s’at a pòdere resèssere a fàghere devènnere su turismu istòricu culturale unu cantu mannu de totu su turismu chi benit in s’ìsula nostra? Ite li abbisòngiat pro bi proare de a beru?
Sa prima cosa est a fàghere pregonantzia, publitzidade, ca ancora in is manifestos de Sardigna si chistionant de prus de mare e de mancu de sa stòria sarda. Non essint a pìgiu is monumentos mannos. Ma finas si ant a essire però bi sunt àteros problema. Medas logos non tenent indicatziones nen cartellos pro bi arribare, ma immoi cun Google map o Wikimapia e àteras fainas is turistas nche arribant su matessi. Ma mancari resessent a lu bisitare, cando ses in cue su giassu est prenu de matas, de erbas, chi carchi borta non ti ddu faghet bìdere nemmancu e non b’at prus mancu is arrugas pro ddu bisitare bene.
Duncas bisòngiat chi onni comuna potzat rèndere fruibile a su mancu unu giassu archeològicu. Bi nde sunt chi sunt istados iscavados cun dinare meda e chi immoi non si podent bisitare ca non ant sighidu a ddu valorizare. Is iscavos ant a costare meda, ma bisòngiat chi nessi una borta a s’annu is comunas, finas cun voluntàrios, lìmpient su giassu chi tenet s’importu prus mannu, ca is raixinas podent fintzas sciusciare su nuraxe.
Tue ses impinnadu in s’archeologia preventiva. Ite est?
Est una branca de s’archeologia chi tutelat su bene archeològicu cando sunt fraighende un’òpera pùblica. Duncas deo depo scrìere una relata in ue naro chi non b’at giassos archeològicos o àteros bene de importu istòricu in su tretu de su traballu. E cussa est sa prima fase. Si b’est carchi cosa a curtzu depo abarrare in cue a sighire is traballos e bardiare su bene pro ddu sarvare dae cale si siat dannu. Pro nàrrere, dae pagu ant inghitzadu is traballos pro su metanodotto e ant pigadu medas archeòlogos pro compidare su tretu. Est sutzessu chi in unu cantos de logos, ponende sos tubos, ant agatados arrastos o finas monumentos. Si sutzedet aici, bisòngiat de fàghere unu scavu d’urgentzia. Duncas bogare a pìgiu cussu chi agato e documentare ite est. Si est unu giassu minore, is traballos andant a dae in antis, si est unu monumentu mannu, insandus si devet fintzas cambiare progetu. Oe est obligatòria sa presèntzia de s’archeòlogu, e est una cosa de importu mannu, ca in sos tempos colados ant fatu dannos mannos meda: ant sciusciau e furadu meda roba. Mescamente in sos annos Sessantas e Settantas ant fatos dannos mannos e si arribaiat semper a trigadiu. Pro fraigare sa 131 noa in Campidanu ant sciusciau medas nuraxes (in Uras e Mògoro, pro esempru) e pigaiant is perdas, dda solobraiant e l’impreaiant pro su fundu de s’arruga.
S’atividade tua prus de importu in custos annos est istada cussa de ispricare s’archeologia sarda a mannos e minores. Est beru chi, comente narat calicunu, sunt sos sardos sos primos chi non connoschent s’istòria issoro?
Dae unu cantu de annos traballo cun is iscolas elementares, cun progetos e cursos subra de s’archeologia sarda pro is classes ùrtimas. S’annu passadu apo publicadu cun Condaghe, La preistoria della Sardegna, dal Paleolitico all’Età dei metalli, unu libreddu illustradu dae Antonello Angheleddu pro sos pipios a pitzu de s’archeologia sarda. Custa est sa cosa chi m’agradat de prus: fàghere apassionare is pipios a s’istòria de Sardigna.
Sa veridade est chi sa storia de Sardigna non bi est in sos libros chi impreant in Sardigna e in Itàlia. E si b’est bi sunt pagos faeddos e carchi borta finas faddidos. E custa est una birgòngia manna. Sos pipios sardos depent istudiare s’istòria issoro, ma non sceti cussa, ma finas sa cultura, sa limba e de s’antropologia: depent scire totu. Oe nois sardos depimus istudiare sa stòria de àteros logos e non connoschimus sa nostra e custa est una birgòngia manna. B’at gente de Casteddu chi non ischit mancu in ue sunt regiones de sa Sardigna. E non b’at unu polìticu chi at fatu custa batalla. Est pro custu chi sos sardos non ddu connoschent sa storia sarda, ma sa curpa non est issoro, ma de is polìticos.
Ma ti potzo nàrrere chi b’est una gana manna de scire, de connoschèntzia intre sos sardos. Una gana meda prus manna de àteros. E si bidet dae is movimentos in sa retza.
As fatu programmas in Videolina e Radiolina chi chistionaiant de istòria sarda in italianu e como ses ghiende “Sa janna de su tempus” chi faeddat de su matessi tema, ma in sardu. Est istadu difìtzile sa mudada de limba? Cale sunt sas dificultades?
Est istadu difìtzile pro duos motivos: su primu est chi non tenimus sa terminologia spetzìfica de archeologia. Duncas est de fàghere unu traballu mannu de traduere, mancari creende finas faeddos noos. EjaTv, e mescamente Tore Cubeddu chi at àpidu s’idea, at tentu unu caragiu mannu a fàghere Sa janna de su tempus, ma a bellu a bellu s’interesse s’est ammanniende. S’àteru problema est chi, a dolu mannu, in Sardigna non b’est su bilinguismu. Is televisiones o is giornales prus mannos non sunt in duas limbas. Meda ant pèrdidu su sardu, mancari ddu cumprendant, ma su problema podet èssere chi non ant s’abitùdine a ascurtare unu programma de stòria in sardu. Ma a bellu a bellu b’est sa curiosidade e andamus a dae in antis. Finas cun carchi ghias chi apo fatu in sardu, sa gente at cumprendidu totu, finas chi non chistionat su sardu: cando b’est sa gana de cumprendere, si faghet.
B’est una dibata manna a subra de archeologia, fanta-archeologia e mitopoiesi. Tue ite nde pensas?
Apo semper chircadu de abarrare a fora dae custa dibata. A parre meu onniunu podet nàrrere su chi pensat, sa cosa de importu est chi si depet ispricare bene sos argumentos. A pustis si podet èssere de acordu o nono, comente totu. Una faddina de unu archeòlogu, si podet currègere, non bi morit nemos. Sa cosa de importu est chi si nde chistionat de stòria sarda e de is nuraxesos. Ca cheret nàrrere chi b’est una curiosidade manna e una gana de cumprendere: est una spinta pro agiudare a sighire sa chirca e sos iscavos.
Deo apo seberadu de chistionare in manera simpre contende cussu chi ant scobertu is collegas meos. Non est fàtzile ca bisòngiat de traduire: apo traballadu meda mescamente pro ddu rèndere prus simpre possìbile, ma mantenende sa scièntzia. Ma est una cosa chi mi agradat meda.
Gabriele TandaLeave a comment


text:
Hobart
Coordinadas: 42°53′S 147°19′E / 42.883333°S 147.316667°E
Artìculu in LSC
Hobart (in antis Hobartown) est sa capitale de s'istadu insulare de Tasmània, in Austràlia. In s'annu 2001 contaiat 191.169 bividores. S'agatat in sa buca de su frùmene Derwent in pees de su monte Wellington, chi lòmpet a un'artària de 1.270 m.
Economia[modìfica | modìfica su còdighe de orìgine]
Foras de su turismu e de s'atividade portuària si bi agatat un'indùstria segundària importante de linna, de fraigu de catamaranos e de produtzione de zingu.
Istòria[modìfica | modìfica su còdighe de orìgine]
A pustis de Sydney, Hobart est sa tzitade prus antiga de s'Austràlia. Est istada fundada in su 1804 dae su coronellu David Collins cun 300 presoneros, unos cantos marineros e unos 30 colonos lìberos. Durante medas annos sa populatzione fiat formada dae presoneros e guàrdias, in prus de balleneris e cassadores de boes marinos. Giai in su cumintzu de su de 20 sèculos fiat dotada dae tramvia elètricu chi aiat unidu s'istatzione ferroviària tzentrale cun is tando trighìngios de New Town, Queensborough, Wellington, Glenorchy, Risdon e Bellerive. Est istada su portu seberadu dae s'Ispeditzione Amundsen pro atracare torrende de su Polu Sud e de in ue ant informadu a su mundu de s'èsitu de sa missione sua.


text:
Pollux~lawiki
Pollux (-ucis, m.)
Salvete!
- Habeo fulvam comam et caeruleos et canos oculos.
- Aenigma, ambulare, ars, ars gymnica, ars musicalis, athletica glacialis, birotalia, canere omnia tibia, computare, coquere, currere, drama, electronici ludi, invenire, iudensis ludus, latrunculis ludere, legere, loqui, lusus, natio subaquanea, pecunia, pediludium, pilam volvere, scriptio, televisificum, doctrina, linguae Latine et Esperanta, eventus huius anni, lex, res civilus, et teniludium a me amantur.
- Meus dilectus color est sanguineus.
- Mei favoribiles manus sunt Metropolitae, Effunditores, et Retes.
- Natalis meus est die 19.˚ mensis Februarii.
- Volo esse advocatus et primus iudex suprimi tribunalis.
- Meum favorabile collegium est Harvardiana Academia.
Valete!